cyanic-selkie/wikianc huggingface dataset:
എ.എം.യു.പി.സ്കൂൾ, മടവൂർ
മുൻ അധ്യാപകർ
1950ൽ ആദ്യ ഇ.എസ്.എ.സി പരീക്ഷ നടത്തിയതു മുതൽ ഈ സ്ഥാപനത്തിന്റെ വളർച്ച അഭൂത പൂർവ്വമായിരുന്നു. ഇതിനു നേതൃത്വം നൽകിയ പ്രഥമാധ്യാപകരായ ഇമ്പിച്ചെക്കു മാസ്റ്റർ, ടി.കെ ഉത്താൻ മാസ്റ്റർ, എം കോയൂട്ടി മാസ്റ്റർ,പി രാരുക്കുട്ടി നായർ, പി.ടി ഹസ്സൻ കുട്ടി മാസ്റ്റർ, പി.ടി അഹമ്മദ് മാസ്റ്റർ, കെ മൂസാ മാസ്റ്റർ, പി ആലി മാസ്റ്റർ, പി.കെ മുഹമ്മദ് മാസ്റ്റർ, സി.പി അപ്പു നായർ, സി അബ്ദുൾ മജീദ് മാസ്റ്റർ എന്നിവരെ പ്രത്യേകം സ്മരിക്കുകയാണ്.ഇപ്പൊൾ. എം അബ്ദുൽ അസീസ് മാസ്റ്റർ ആണ് പ്രഥമാധ്യാപകൻ
പാഠ്യേതര രംഗം
പാഠ്യേതര രംഗത്ത് സബ് ജില്ല, ജില്ല, സംസ്ഥാനം എന്നീ തലങ്ങളിൽ കഴിഞ്ഞ കാലത്ത് അംഗീകാരം നേടാനും കഴിഞ്ഞിട്ടുണ്ട്. സബ്ജില്ല സംസ്കൃതോത്സവത്തിലെ ഓവർ ഓൾ കിരീടം കുറേ വർഷങ്ങളായി ഈ സ്കൂളിന് അവകാശപ്പെട്ടതാണ്. കേരള ശാസ്ത്രമേളയിൽ സംസ്ഥാന തലം വരെ പങ്കെടുക്കാൻ കഴിഞ്ഞിട്ടുണ്ട്.
പൂർവ്വ വിദ്യാർത്ഥി സമൂഹം
സംസ്ഥാനത്തിനകത്തും പുറത്തും പ്രസിദ്ധരായ പല വ്യക്തികളെയും വളർത്തിയെടുക്കാൻ ഈ സ്ഥാപനത്തിന് കഴിഞ്ഞിട്ടുണ്ട്. തുടങ്ങി സമൂഹത്തിൽ വിവിധ മണ്ഡലങ്ങളിൽ പ്രവർത്തിക്കുന്ന വ്യക്തികൾ പ്രാഥനിക വിദ്യാഭ്യാസം നേടിയത് ഈ സ്ഥാപനത്തിൽ വച്ച് ആണ്.
പ്രോത്സാഹന സമ്മാനങ്ങൾ
എൽ.എസ്.എസ്,യു.എസ്.എസ്, തളിര്, നവോദയ തുടങ്ങിയ സ്കോളർഷിപ്പ് പരീക്ഷകളിൽ ഓരോ വർഷവും പ്രതിഭകളുണ്ടാവാറുണ്ട്. പഠനരംഗത്ത് പ്രത്യേക പ്രോത്സാഹനം കൊടുക്കന്നതിന്റെ ഭാഗമായി പൂർവ്വ വിദ്യാർത്ഥികൾ ഏർപ്പെടുത്തിയ കെ.സി.കുഞ്ഞിച്ചോയി മാസ്റ്റർ എൻഡോവ്മെന്റും, വി കോയക്കുട്ടി ഹാജി, വി. ഇസ്മായിൽ എന്നിവരുടേ പേരിലുള്ള പൂർവ്വ വിദ്യാർത്ഥികളായ ഡോ:ഹുസ്സൈൻ മടവൂർ, എൻ അബ്ദുൽ മജീദ് എന്നിവർ ഏർപ്പെടുത്തിയ അവാർഡും എൻഡോവ്മെന്റും ഒരോ വർഷവും എഴാം ക്ലാസ്സിൽ ഏറ്റവും കൂടുതൽ മാർക്ക് നേടുന്ന ഒന്നും രണ്ടും സ്ഥാനത്തെത്തുന്ന  വിദ്യാർത്ഥികൾക്ക് ഇപ്പോൾ വിതരണം നടത്തി വരുന്നു. മാറി വരുന്ന സമൂഹിക സാഹചര്യം മനസ്സിലാക്കി ഇതേ മാനേജ്മെന്റിനു കീഴിൽ ഒരു ഇംഗ്ലീഷ് മീഡിയം നഴ്സറിയും പ്രവർത്തിക്കുന്നു.
റോഡ് മാർഗ്ഗം
NH 212 വഴി വന്ന് പടനിലത്ത് നിന്ന് കാപ്പട് തുഷാരഗിരി വിനോദസഞ്ചാര ഇടനാഴിയിലേക്ക് കയറി 3കിലോമീറ്റർ
ബസ് മാർഗ്ഗം
കോഴിക്കോട്-നരിക്കുനി റൂട്ടിൽ രാവിലെ 5 മുതൽ രാത്രി 9.45 വരെ തുടർച്ചയായി ബസ് സർവ്വീസ് ഉണ്ട്. കോഴിക്കോട്-സി.എം മഖാം റൂട്ടിൽ കെ.എസ്.ആർ.ടി.സി. ബസ് സർവ്വീസുകൾ ലഭ്യമാണ്. കൊടുവള്ളി-സി.എം മഖാം റൂട്ടിൽ ബസ് സർവീസുകൾ ലഭ്യമാണ് കൊയിലാണ്ടി-നരിക്കുനി റൂട്ടിൽ ബസ് സർവീസുകൾ ലഭ്യമാണ്
ട്രയിൻ മാർഗ്ഗം
ട്രയിൻ മാർഗ്ഗം വരുന്നവർക്ക് കോഴിക്കോട് റെയിൽവെ സ്റ്റേഷനിലോ(22 കിലോമീറ്റർ) കൊയിലാണ്ടി റെയിൽവേ സ്റ്റേഷനിലോ ഇറങ്ങി ബസ് മാർഗ്ഗം എത്തിച്ചേരാവുന്നതാണ്
വിമാനമാർഗ്ഗം
കോഴിക്കോട് വിമാനത്താവളത്തിലേക്ക് 35 കിലോമീറ്റർ ദൂരം
അവലംബം
വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
ഇന്റർനാഷണൽ ഫെർട്ടിലൈസർ ഡെവലപ്മെന്റ് സെന്റർ
ഇന്റർനാഷണൽ ഫെർട്ടിലൈസർ ഡെവലപ്മെന്റ് സെന്റർ (IFDC എന്നറിയപ്പെടുന്നു) കർഷകർക്കായി മെച്ചപ്പെട്ട കാർഷിക സമ്പ്രദായങ്ങൾ, വള സാങ്കേതികവിദ്യ എന്നിവ ആവിഷ്ക്കരിക്കുക, കർഷകരെ കമ്പോളവുമായി ബന്ധിപ്പിക്കുക എന്നിവയിലൂടെ ആഗോള വിശപ്പ് ലഘൂകരിക്കുവാനായി പ്രവർത്തിക്കുന്ന ഒരു ശാസ്ത്രാധിഷ്ഠിത പൊതു അന്താരാഷ്ട്ര സംഘടനയാണ്. അമേരിക്കൻ ഐക്യനാടുകളിലെ അലബാമയിലുള്ള മസിൽ ഷോൾസ് ആസ്ഥാനമായി പ്രവർത്തിക്കുന്ന ഈ സംഘടനക്ക് 25 ൽ അധികം രാജ്യങ്ങളിൽ പദ്ധതികളുണ്ട്.
അവലംബം
വർഗ്ഗം:യുണൈറ്റഡ് സ്റ്റേറ്റ്സ് ആസ്ഥാനമായുള്ള കാർഷിക സംഘടനകൾ
എഡിൻബർഗ് സർവ്വകലാശാല
എഡിൻബർഗ്ഗ് സർവ്വകലാശാല, 1582-ൽ സ്ഥാപിതമായതും ഇംഗ്ലീഷ് സംസാരിക്കുന്ന ലോകത്തെ ആറാമത്തെ ഏറ്റവും പഴയ സർവകലാശാലയും സ്കോട്ട്ലൻറിലെ പുരാതന സർവകലാശാലകളിലൊന്നുമാണ്.
അവലംബം
വർഗ്ഗം:എഡിൻബറോസർവകലാശാല
ഇടിമൂഴിക്കൽ
കേരളത്തിലെ മലപ്പുറം ജില്ലയിലെ കൊണ്ടോട്ടി താലൂക്കിലെ ചേലേമ്പ്ര പഞ്ചായത്തിലുള്ള പ്രദേശം. NH17 സമീപം സ്ഥിതി ചെയ്യുന്നു.
സാനിയ ഹബ്ബൂബ്
'''സാനിയ എം. ഹബ്ബൂബ് (Saniya Habboub) (ആദ്യ നാമം സാനിയ) ( سنية حبوب سنية'''  ; 1901 - സെപ്റ്റംബർ 1983) ഒരു ലെബനോൻ സ്വദേശിയായ മെഡിക്കൽ ഡോക്ടറായിരുന്നു. വിദേശത്ത് വൈദ്യശാസ്ത്രം പഠിക്കുകയും പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് ബിരുദം നേടുകയും ചെയ്ത ആദ്യത്തെ ലെബനീസ് വനിതയായി അറിയപ്പെടുന്ന അവർ, അവിടെനിന്ന് 1931 ൽ വൈദ്യശാസ്ത്ര ബിരുദം നേടി. പിന്നീട് ലെബനീസ് റെഡ് ക്രോസിൽ അവർ ജോലി ചെയ്തു.
ആദ്യകാലജീവിതം
ബെയ്റൂട്ടിലെ ഒരു മുസ്ലീം കുടുംബത്തിലാണ് സാനിയ ഹബ്ബൂബ് ജനിച്ചത്. സാനിയ മുസ്തഫ ഹബ്ബൂബ് ലെബനനിലെ ഒരു തുകൽ വ്യാപാരിയായിരുന്ന മുസ്തഫ ഹബ്ബൂബിന്റെയും തുർക്കിയിൽ നിന്നുള്ള അദ്ദേഹത്തിൻറെ ഭാര്യ അദ്‌ല അൽ-ജസൈറിയുടെയും മകളായിരുന്നു. മാതാവ് നിരക്ഷരയായിരുന്നുവെങ്കിലും അവർ വിദ്യാസമ്പന്നരായ സ്ത്രീകളെ ആരാധിക്കുകയും ഒപ്പം സാനിയയുടെ സ്കൂൾ വിദ്യാഭ്യാസത്തിന് മുൻഗണന നൽകുകയും ചെയ്തു. സാനിയ ഹബ്ബൂബ് അമേരിക്കൻ ജൂനിയർ കോളേജ് ഫോർ വിമൻ, അമേരിക്കൻ യൂണിവേഴ്സിറ്റി ഓഫ് ബെയ്റൂട്ട് (AUB) എന്നിവിടങ്ങളിൽ വിദ്യാഭ്യാസം നടത്തി. ആ സമയത്ത് AUB യുടെ മെഡിക്കൽ പ്രോഗ്രാമിൽ സ്ത്രീകളെ പ്രവേശിപ്പിക്കാതിരുന്നതിനാൽ, പകരം അമേരിക്കൻ ഐക്യനാടുകളിൽ വൈദ്യശാസ്ത്ര ബിരുദം നേടാൻ അവൾ തീരുമാനിക്കുകയും അങ്ങനെ ചെയ്യുന്ന ആദ്യത്തെ ലെബനീസ് വനിതയായി മാറുകയും ചെയ്തു. "അവളുടെ മുടി ബോബ് ചെയ്തിരിക്കുന്നു," ഒരു അമേരിക്കൻ പത്ര ലേഖകൻ അത്ഭുതപ്പെട്ടു, "എല്ലാ വിധത്തിലും അവർ ആകസ്മികമായ വഴികൾ സ്വീകരിച്ചു."
1931-ൽ പെൻസിൽവാനിയയിലെ വിമൻസ് മെഡിക്കൽ കോളേജിൽ നിന്ന് വൈദ്യശാസ്ത്ര പഠനം പൂർത്തിയാക്കിയ ഹബ്ബൂബ് വിദ്യാലയത്തിലെ ഏക അറബ് ബിരുദധാരിയായിരുന്നു. ഗൈനക്കോളജിയിലും പ്രസവചികിത്സയിലും ഒരു ഇന്റേൺ ആയി തുടർ പരിശീലനത്തിനായി 1932-ൽ അവർ അമേരിക്കയിൽ താമസിച്ചു. പെൻസിൽവാനിയയിലെ വിമൻസ് മെഡിക്കൽ കോളേജിൽനിന്ന് തനിക്ക് ലഭിച്ച വിദ്യാഭ്യാസത്തിനുള്ള നന്ദിസൂചകമായി അവർ അവിടെ ഒരു സ്കോളർഷിപ്പും സ്ഥാപിച്ചു.
കരിയർ
1932-ൽ ലെബനനിലേക്ക് മടങ്ങിയ ഹബ്ബൂബ്, ഫീസ് താങ്ങാൻ കഴിയാത്ത സ്ത്രീകൾക്കായി സൗജന്യ സേവനങ്ങളുള്ള ഒരു ചെറിയ ക്ലിനിക്ക് തുറന്നു. ബെയ്റൂട്ടിൽ പ്രാക്ടീസ് ആരംഭിക്കാൻ വിദേശത്ത് പരിശീലനം നേടിയ ആദ്യത്തെ വനിതാ ഫിസിഷ്യൻ ആയിരുന്നു അവർ. പിന്നീട് ലെബനീസ് റെഡ് ക്രോസിൽ ജോലി ചെയ്തു. മുസ്ലീം ഓർഫൻസ് ഹോം, യംഗ് വിമൻസ് മുസ്‌ലിം അസ്സോസിയേഷൻ എന്നിവയിൽ പ്രവർത്തിച്ചിരുന്ന അവർക്ക് മെഡിക്കൽ ഡോക്ടറായി അൻപതാം വർഷം ആഘോഷിക്കുന്ന സമയത്ത് ലെബനീസ് സർക്കാരിൽ നിന്ന് 1982-ൽ "ഹെൽത്ത് മെഡൽ ഓഫ് മെറിറ്റ്" ലഭിച്ചുിരുന്നു.
സ്വകാര്യ ജീവിതം
പത്രപ്രവർത്തകനായ മുഹമ്മദ് അൽ നഖാഷിനെയാണ് സാനിയ ഹബ്ബൂബ് വിവാഹം കഴിച്ചത്. അവർക്ക് രണ്ട് പെൺമക്കളുണ്ടായിരുന്നു. 1983-ൽ 82-ാം വയസ്സിൽ അവൾ മരിച്ചു. ബെയ്‌റൂട്ടിലെ റാംലെറ്റ് അൽ-ബൈദ സെക്ഷനിൽ സാനിയ ഹബ്ബൂബ് സ്ട്രീറ്റ് ഉണ്ട്, അവരുടെ സ്മരണയ്ക്കായി നാമകരണം ചെയ്യപ്പെട്ടിരിക്കുന്നു.
റഫറൻസുകൾ
വർഗ്ഗം:1983-ൽ മരിച്ചവർ വർഗ്ഗം:1901-ൽ ജനിച്ചവർ
സുധീർ പട്‌വർധൻ
ഭാരതീയനായ ചിത്രകാരനാണ് സുധീർ പട്‌വർധൻ.
ജീവിതരേഖ
മഹാരാഷ്ട്രയിൽ ജനിച്ചു. പൂനെ ആംഡ് ഫോഴ്സ് മെഡിക്കൽ കോളേജിൽ പഠിച്ചു. റേഡിയോളജിസ്റ്റാണ്. 2005 ൽ റേഡിയോളജിസ്റ്റിന്റെ തൊഴിലുപേക്ഷിച്ച് മുഴുവൻ സമയവും ചിത്രകലയ്ക്കായി നീക്കി വച്ചു. നഗരപ്രാന്തങ്ങളിലെ പാവപ്പെട്ടവരുടെ ദുരിതജീവിതം വരച്ചിടുന്നതിലൂടെ പ്രശസ്തനായി. മുംബൈ കേന്ദ്രമാക്കി പ്രവർത്തിക്കുന്ന പട്വർധന്റെ അനവധി ചിത്രങ്ങൾ ലോകവ്യാപകമായി പൊതു, സ്വകാര്യ ശേഖരങ്ങളിൽ ഉണ്ട്.
ബിൽഡിംഗ് എ ഹോം എക്സ്‌പ്ലോറിംഗ് ദ വേൾഡ്
2014 ലെ കൊച്ചി-മുസ്സിരിസ് ബിനാലെയിൽ 'ബിൽഡിംഗ് എ ഹോം എക്സ്‌പ്ലോറിംഗ് ദ വേൾഡ്' എന്ന 15 അടി ഉയരമുള്ള മൂന്നു പാളികളുള്ള ചിത്രവും  1983-84 കാലഘട്ടത്തിൽ വരച്ച ചിത്രങ്ങളെ അടിസ്ഥാമാക്കിയുള്ള 'എൻകൗണ്ടേഴ്‌സ് ഇൻ ടൈം' ലിത്തോഗ്രാഫുകളും പ്രദർശിപ്പിച്ചിരുന്നു. ബിൽഡിംഗ് എ ഹോം എക്സ്പ്ലോറിംഗ് ദ വേൾഡിൽ മധ്യഭാഗത്തെ പാളി പീറ്റർ ബ്രൂഗലിന്റെ ബാബേൽ ഗോപുരമാണ്. റഷ്യൻ കലാകാരൻ വൽദിമിർ ടാറ്റ്‌ലിന്റെ മൂന്നാം ഇന്റർ നാഷണലിന്റെ സ്മാരകവും മനുഷ്യന്റെ ബഹിരാകാശ പര്യവേക്ഷണവുമാണ് മറ്റു രണ്ടെണ്ണം. ആദ്യചിത്രത്തിൽ തന്നെ വളരെയധികം സ്വാധീിച്ച ബ്രിട്ടീഷ് കവി റൂത്ത് പെഡലിന്റെ ഉദ്ധരണികൾ രേഖപ്പെടുത്തിയിരിക്കുന്നു.
പുറം കണ്ണികൾ
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:1949-ൽ ജനിച്ചവർ
ലക്ഷ്മീപുരം കൊട്ടാരം
കേരളത്തിൽ ചങ്ങനാശ്ശേരിയിൽ സ്ഥിതിചെയ്യുന്ന കൊട്ടാരമാണ് ലക്ഷ്മീപുരം കൊട്ടാരം. സ്വാതി തിരുനാൾ മഹാരാജാവിന്റെ പിതാവിന്റെ രാജഗൃഹമാണിത്. 1811-ൽ അന്നത്തെ തിരുവിതാംകൂർ ഭരണാധികാരിയായിരുന്ന റാണി ഗൗരി ലക്ഷ്മിബായിയുടെ നിർദ്ദേശപ്രകാരം സ്വഭർത്താവ് രാജരാജവർമ്മ വലിയ കോയിത്തമ്പുരാന്റെ കുടുംബത്തിനുവേണ്ടി തെക്കുംകൂർ രാജ്യ ആസ്ഥാനമായിരുന്ന ചങ്ങനാശ്ശേരിയിൽ പുതുതായി പണികഴിച്ച രാജഗൃഹമായിരുന്നു ലക്ഷ്മീപുരം കൊട്ടാരം. അന്നുവരെ ചങ്ങനാശ്ശേരിയിലെ നീരാഴിക്കെട്ടു കൊട്ടാരത്തിലായിരുന്ന   രാജകുടുംബാംഗങ്ങളെ ലക്ഷ്മീപുരം കൊട്ടാരത്തിലേക്ക് മാറ്റിത്താമസിപ്പിച്ചു.
നിർമ്മാണപശ്ചാത്തലം
150px|ഇടത്ത്‌|thumb|[[ഗൗരി ലക്ഷ്മീബായി| തിരുവിതാംകൂർ റാണി ഗൗരി ലക്ഷ്മീബായി ]] 150px|ഇടത്ത്‌|thumb|[[രാജ രാജ വർമ്മ വലിയ കോയിത്തമ്പുരാൻ| രാജരാജ വർമ്മ ]] തിരുവിതാംകൂർ രാജകുടുംബവുമായി വിവാഹബന്ധത്തിലേർപ്പെടുന്ന ക്ഷത്രിയസമുദായാംഗങ്ങളെയാണ് കോയിത്തമ്പുരാക്കന്മാർ എന്നു വിളിച്ചിരുന്നത്. മൂത്ത റാണിയുടെ ഭർത്താവിനെ വലിയ കോയിത്തമ്പുരാൻ എന്ന് ബഹുമാനപൂർവ്വം വിളിക്കുന്നു. തിരുവിതാംകൂറിൽ മരുമക്കത്തായക്രമം അനുസരിച്ച് സിംഹാസനാവകാശം അമ്മ വഴിക്കായിരുന്നു. സിംഹാസനാവകാശിയുടെ അല്ലെങ്കിൽ മഹാരാജാവിന്റെ പിതാവാണെങ്കിൽപ്പോലും അമ്മത്തമ്പുരാട്ടിയുടെ ഭർത്താവ് എന്നതിൽ കവിഞ്ഞ രാജകീയാവകാശങ്ങൾ കോയിത്തമ്പുരാക്കന്മാർക്കു് അനുവദിക്കപ്പെട്ടിരുന്നില്ല. എങ്കിലും അവർ സമൂഹത്തിൽ ഉന്നതസ്ഥാനീയരും രാജസമാനമായി ആദരണീയരുമായിരുന്നു.
തിരുവിതാംകൂറിലെ തമ്പുരാട്ടിമാരെ വിവാഹം കഴിക്കാൻ തെരഞ്ഞെടുത്തിരുന്ന പുരുഷന്മാർ സാധാരണയായി കിളിമാനൂർ കൊട്ടാരത്തിൽ നിന്നോ ചങ്ങനാശ്ശേരി കൊട്ടാരത്തിൽനിന്നോ ഉള്ളവരായിരുന്നു. തെക്കേ മലബാറിലെ പരപ്പൂർ രാജവംശത്തിന്റെ ബേപ്പൂർ, പരപ്പനാട് എന്നീ ശാഖകളുടെ പിന്മുറക്കാരായിരുന്നു ഈ കുടുംബക്കാർ. ഇതിൽ പരപ്പനാട് ശാഖയ്ക്കു ആലിയക്കോട് എന്നും പേരുണ്ട്. പതിനെട്ടാം ശതകത്തിന്റെ ഉത്തരാർദ്ധത്തിൽ ഹൈദരാലിയുടെ മലബാർ ആക്രമണത്തെ തുടർന്ന് ആലിയക്കോട് ശാഖയിലെ കുഞ്ഞിക്കുട്ടിത്തമ്പുരാട്ടി തന്റെ അഞ്ചു പെൺ മക്കളോടൊപ്പം തിരുവിതാംകൂറിൽ അഭയം പ്രാപിച്ചു. അന്നത്തെ മഹാരാജാവ് കാർത്തികതിരുനാൾ രാമവർമ്മ ഇവർക്കു താമസിക്കാൻ തെക്കുംകൂർ രാജവംശത്തിന്റെ വകയായ ചങ്ങനാശ്ശേരി നീരാഴിക്കെട്ടു കൊട്ടാരം വിട്ടുകൊടുത്തു. പിന്നീട് മൂത്ത സഹോദരിമാർ ഗ്രാമം, തിരുവല്ല, പള്ളം ഇവിടങ്ങളിൽ സ്വന്തം കൊട്ടാരങ്ങൾ പണിതു് താമസമാക്കി. ഏറ്റവും ഇളയ സഹോദരിയായിരുന്ന ഇഞ്ഞാഞ്ഞിഅമ്മയ്ക്കായിരുന്നു ചങ്ങനാശ്ശേരിക്കൊട്ടാരം. അവരുടെ പൗത്രനായിരുന്നു തിരുവിതാംകൂർ രാജകുടുംബത്തിലെ റാണി ലക്ഷ്മീഭായിയെ വിവാഹം കഴിച്ച രാജരാജവർമ്മ. ഈ ദമ്പതികളുടെ പുത്രനായിരുന്നു 1828 മുതൽ 1846 വരെ തിരുവിതാംകൂർ ഭരിച്ചിരുന്ന പ്രശസ്ത സംഗീതജ്ഞനും ഗാനരചയിതാവുമായിരുന്ന സ്വാതി തിരുനാൾ മഹാരാജാവ്.
മഹാറാണി ലക്ഷ്മീ ബായിയുടെ നിർദ്ദേശപ്രകാരം 1811-ൽ ഭർത്താവിന്റെ കുടുംബത്തിനു വേണ്ടി ചങ്ങനാശ്ശേരിയിൽ തന്നെ ഒരു പുതിയ കൊട്ടാരം പടുത്തുയർത്തി. ഇതാണു് പിൽക്കാലത്തു് ലക്ഷ്മീപുരം കൊട്ടാരം എന്നറിയപ്പെട്ടതു്.
കൊട്ടാരക്ഷേത്രം
കൊട്ടാരത്തിനോട് ചേർന്നുതന്നെ ഒരു ക്ഷേത്രമുണ്ട്. കേരളത്തിൽ അത്യപൂർവമായി കാണുന്ന സന്താന ഗോപാല സ്വാമിയാണ് പ്രതിഷ്ഠ. ശംഖു-ചക്രധാരിയായ മഹാവിഷ്ണു കൈകളിൽ ഒരു കുഞ്ഞിനെ എടുത്തു നിൽക്കുന്ന രീതിയിലുള്ള പ്രതിഷ്ഠ അപൂർവ്വമാണ്. തിരുവിതാംകൂർ റാണിയായിരുന്ന റാണി ഗൗരി ലക്ഷ്മി ബായിക്ക് പുത്രലാഭത്തിനായി പുഴവാത് കൊട്ടാരത്തിനടുത്ത് സന്താനഗോപാലക്ഷേത്രം പണിയുകയും സന്താനഗോപാലപൂജ നടത്തുകയും ചെയ്തുവത്രെ. (മഹാറാണിയുടെ ഭർത്തൃഗൃഹം ചങ്ങനാശ്ശേരി കൊട്ടാരമായിരുന്നു). അതിനെ തുടർന്നാണ് മഹാറാണിക്ക് ദ്വിതീയ സന്താനമായി സ്വാതിതിരുനാൾ ജനിച്ചത് എന്നു പറയപ്പെടുന്നു.
അവലംബങ്ങൾ
വർഗ്ഗം:ചങ്ങനാശ്ശേരി
ഇളയഭഗവതി
ഒരു തെയ്യമാണ് ഇളയഭഗവതി. രോഗം വിതയ്ക്കുന്ന ഒരു ദേവതയാണു ഇളയഭഗവതിയായ ചീറൂമ്പ എന്നാണു ഐതിഹ്യം.
ഉപദേവത
പൊതുവേ മൂത്തഭഗവതിയുടെ ഒരു ഉപദേവത ആയിട്ടാണു ഇളയഭഗവതിയുടെ കോലം കെട്ടുന്നത്
ഡെൽഹി പിടിച്ചടക്കൽ
1857-ലെ ലഹളയെത്തുടർന്ന് വിമത ബ്രിട്ടീഷ്ശിപായികളുടെയും മുഗൾ രാജകുടുംബത്തിന്റെയും നിയന്ത്രണത്തിലായ ദില്ലി നഗരം പിടിച്ചെടുക്കാനുള്ള ബ്രിട്ടീഷുകാരുടെ 1857 ജൂൺ മുതൽ സെപ്റ്റംബർ വരെയുള്ള നാലുമാസം നീണ്ടുനിന്ന സൈനികനടപടിയെയാണ് ദില്ലി പിടിച്ചടക്കൽ (Siege of Delhi) എന്നു പറയുന്നത്.
ദില്ലി കലാപകാരികളുടെ കേന്ദ്രസ്ഥാനമായും മുഗൾ ചക്രവർത്തിയായ ബഹദൂർഷാ സഫറിനെ കലാപകാരികൾ ഇന്ത്യയുടെ യഥാർത്ഥഭരണാധികാരിയായും അംഗീകരിക്കുകയും ചെയ്തതോടെ ദില്ലി പിടിച്ചടക്കുക എന്നത് ബ്രിട്ടീഷുകാർക്ക് ജീവൻമരണപ്പോരാട്ടമായി. ഇന്ത്യൻ സാമ്രാജ്യം തന്നെ നഷ്ടപ്പെട്ടേക്കാമെന്നവർ ആശങ്കപ്പെട്ടു. സാധ്യമായിടത്തോളം ബ്രിട്ടീഷ് പട്ടാളക്കാരെ അവർ ദില്ലിയിലേക്കയക്കാൻ തീരുമാനിച്ചു. ബ്രിട്ടീഷുകാർ ഡെൽഹി ഫീൽഡ് ഫോഴ്സ് എന്ന ഒരു സേന രൂപീകരിക്കുകയും ഡെൽഹി റിഡ്ജ് പ്രദേശത്തുനിന്ന് ആക്രമണമാരംഭിക്കുകയും ചെയ്തു. നാലു മാസത്തോളം ഈ ആക്രമണം നീണ്ടുനിന്നു. 1857 സെപ്റ്റംബറിൽ പഞ്ചാബിലെ ചീഫ് കമ്മീഷണറായിരുന്ന ജോൺ ലോറൻസ് ഒരു സൈന്യത്തെ സംഘടിപ്പിച്ച് ജോൺ നിക്കോൾസന്റെ നേതൃത്വത്തിൽ ദില്ലിയിലേക്കയക്കുകയും ഈ സേനയുടെ സഹായത്തോടെ സെപ്റ്റംബർ 21-ന് ബ്രിട്ടീഷുകാർ ഡെൽഹി പിടിച്ചടക്കി.
ഒറ്റപ്പെടൽ
ലഹളയും യുദ്ധവും പുരോഗമിക്കുന്ന വേളയിൽ ദില്ലി ഇന്ത്യയുടെ മറ്റു ഭാഗങ്ങളിൽ നിന്ന് വാർത്താവിനിമയബന്ധങ്ങളറ്റ് ഒറ്റപ്പെടുകയായിരുന്നു. ചുറ്റുവട്ടത്തുമുള്ള പ്രദേശങ്ങളിലെ പ്രശ്നങ്ങളും അരാജകത്വവുമായിരുന്നു ഇതിനു കാരണം. ശിപായികളടക്കമുള്ള ദില്ലി നഗരത്തിലുള്ളവരുടെയും, നഗരം പിടിച്ചടക്കാൻ ശ്രമിക്കുന്ന ബ്രിട്ടീഷ് സൈനികരുടെയും സ്ഥിതി ഇതിൽനിന്ന് വ്യത്യസ്തമായിരുന്നില്ല. ബ്രിട്ടീഷുകാർ ഡെൽഹി റിഡ്ജിൽ നിന്ന് നടത്തിയ ആക്രമണത്തേക്കാൾ ഈ ഒറ്റപ്പെടലാണ് ദില്ലിയിലെ ശിപായിമാർക്ക് വിനയായത്. ഭക്ഷണസാധനങ്ങളുടെ വില കുതിച്ചുയർന്നു. സാധനങ്ങൾക്ക് രൂക്ഷമായ ക്ഷാമം അനുഭവപ്പെട്ടു. പെട്ടെന്നുതന്നെ ദില്ലി നിവാസികളും ശിപായിമാരും പട്ടിണിയുടെ വക്കത്തെത്തി. ഡെൽഹിയിലെ ശിപായിമാർക്ക് സൈനികമായോ സാമ്പത്തികമായോ മറ്റു വിഭവങ്ങൾ നൽകിയോ സഹായിക്കാൻ ആരുമുണ്ടായിരുന്നില്ല. അവരുടെ കൈവശമുള്ള ആയുധങ്ങളും വെടിക്കോപ്പുകളും പരിമിതവുമായിരുന്നു.
യുദ്ധത്തിലേർപ്പെട്ട ബ്രിട്ടീഷ് പട്ടാളക്കാരാകട്ടെ, മറ്റിടങ്ങളിൽ അവർക്ക് നേരിട്ട തോൽവികളെക്കുറിച്ചറിയാതെ സഹായവും പ്രതീക്ഷിച്ച് കാത്തിരിക്കുകയായിരുന്നു. ജൂലൈ അവസാനം വരെ ഡെൽഹി റിഡ്ജിലെ ബ്രിട്ടീഷ് പടയാളികൾ, ജനറൽ വീലറുടെ നേതൃത്വത്തിലുള്ള സൈന്യം കാൻപൂരിൽനിന്നെത്തി ആക്രമണത്തിന്റെ നേതൃത്വമേറ്റെടുക്കും എന്നാണ് കരുതിയിരുന്നത്. ജൂണിൽത്തന്നെ വീലറുടെ സൈന്യം കാൻപൂരിൽ കീഴടങ്ങിയെന്നും തുടർന്ന് എല്ലാവരും ജൂൺ 27-ന് കൂട്ടക്കൊല ചെയ്യപ്പെട്ടു എന്ന കാര്യം വെറും 300 മൈൽ ദൂരെമാത്രമായിരുന്ന അവർക്കറിയുമായിരുന്നില്ല. ഇതിനുപുറമേ വടക്ക് ഖൈബർ ചുരം വഴിയും തെക്കുപടിഞ്ഞാറുഭാഗത്ത് ബോംബെ വഴിയും രണ്ട് പേർഷ്യൻ സൈനികഘടകങ്ങൾ തങ്ങളെ സഹായിക്കാനെത്തുമെന്നും അവർ വൃഥാ വിശ്വസിച്ചിരുന്നു.
കുറിപ്പുകൾ
വർഗ്ഗം:1857-ലെ ഇന്ത്യൻ ലഹള
ജാക്ക് ഫ്രോസ്റ്റ്
2010-ന്റെ അവസാനത്തിൽ, റഷ്യ 1 ഈ സിനിമ ഒരു സംഗീതത്തിലേക്ക് പുനർനിർമ്മിച്ചു. 1964-ൽ നിക്കോളായ് ബാസ്കോവ് അഭിനയിച്ച സിനിമയിൽ നിന്ന് ഇത് വളരെ വ്യത്യസ്തമാണ്.
സഞ്ചാരിപ്രാവ്
thumb|Ectopistes migratorius
19 - ആം നൂറ്റാണ്ടിൽ ഇവയുടെ എണ്ണം ഏതാണ്ട് 500 കോടി ആയിരുന്നു. ഒരു കാലത്ത് വടക്കെ അമേരിക്കയിലെ പക്ഷികളിൽ 40 ശതമാനത്തോളം സഞ്ചാരിപ്രാവുകളായിരുന്നു. മാംസത്തിനും തൂവലിനും വേണ്ടി വ്യാപകമായി വേട്ടയാടിതോടെയാണ് ഇവയുടെ എണ്ണം ക്രമാതീതമായി കുറഞ്ഞത്. പ്രാവുകൾ എവിടെയുണ്ടെന്ന വിവരം വേട്ടക്കാർക്ക് എത്തിക്കുവാൻ ടെലഗ്രാഫ് സങ്കേതം വരെ ഉപയോഗിക്കുകയും പ്രജനനകേന്ദ്രങ്ങളിൽ വരെ ഇവ വേട്ടയാടപ്പെടുകയും ചെയ്തു. മാർത്ത എന്ന പേരിൽ അറിയപ്പെട്ടിരുന്ന അവസാനത്തെ പാസഞ്ചർ പ്രാവ് 1914 സെപ്റ്റംബർ ഒന്ന് പകൽ ഒരു മണിക്ക് സിൻസിനാറ്റി മൃഗശാലയിൽ വച്ച് മരണമടഞ്ഞു.
ജീവിതരീതി
കൂട്ടമായി ജീവിക്കുന്ന സാമൂഹ്യജീവികളായിരുന്നു സഞ്ചാരിപ്രാവുകൾ. ഒരു മരത്തിൽ തന്നെ നൂറുകണക്കിണു കൂടുകൾ കൂട്ടിയിരുന്നു ഇവ.
ഉയിർപ്പിനുള്ള ശ്രമങ്ങൾ
മാർത്തയുടെ ശരീരാവശിഷ്ടങ്ങളിൽ നിന്നും ഡി.എൻ.എ വേർതിരിച്ച് സഞ്ചാരി പ്രാവുകളെ തിരിച്ചു കൊണ്ടുവരാനുള്ള ശ്രമങ്ങൾ നടക്കുന്നുണ്ട്. എന്നാൽ സഞ്ചാരി പ്രാവുകളുടെ ശരീരാവശിഷ്ടങ്ങളിൽ നിന്നും പൂർണ്ണമായ ഒരു ഡി.എൻ.എ വേർതിരിക്കാൻ ശാസ്ത്രജ്ഞർക്ക് സാധിച്ചിട്ടില്ല. അതിനാൽ ലഭ്യമല്ലാത്ത ഭാഗങ്ങൾ; സഞ്ചാരി പ്രാവുകളോടു ജനിതകപരമായ സാദൃശ്യമുള്ള ഇന്നും ജീവിച്ചിരിക്കുന്ന ബാൻഡ് ടെയിൽഡ് പീജിയൻസ് (Band Tailed Pigeons) എന്ന ഒരിനം പ്രാവുകളുടെ ഡി.എൻ.എ ഭാഗങ്ങൾ വെച്ച് പൂരിപ്പിച്ച് ഉള്ള ഒരു പുനർസൃഷ്ടിക്കാണ് ശാസ്ത്രജ്ഞരുടെ ശ്രമം.
അവലംബങ്ങൾ
വർഗ്ഗം:വംശനാശം സംഭവിച്ച പക്ഷികൾ വർഗ്ഗം:സഞ്ചാരിപ്രാവ് വർഗ്ഗം:പ്രാവുകൾ
ഷീല ആൻ ഫ്രസിയേ-പ്രാക്കി
ജമൈക്കൻ ഹ്രസ്വദൂര ഓട്ടക്കാരിയാണ് ഷീല ആൻ ഫ്രസിയേ പ്രക്കി. ഇംഗ്ലീഷ് Shelly-Ann Fraser-Pryce 100 മീറ്റർ ഓട്ടത്തിൽ ഒളിമ്പിക് ചാമ്പ്യനും ലോക ചാമ്പ്യനും ആയിരുന്നു ഷീല. അത്രയൊന്നും പ്രശസ്തയല്ലാതിരുന്ന ഷീല അപ്രതീക്ഷിതമായാണ് 2008 ബെയ്‌ജിങ്ങ് ഒളിമ്പിക്സിൽ 100 മീറ്ററിൽ സ്വർണ്ണം നേടുന്നത്. അന്ന് ഷീലക്ക് 21 വയസ്സായിരുന്നു. 2012 ലെ സമ്മർ ഒളിമ്പിക്സിലും തന്റെ നേട്ടം നിലനിർത്താൻ ഷീലക്കായി.
റഫറൻസുകൾ
വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ വർഗ്ഗം:1986-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
ഇളവില്ലി
വനദേവത ആയി വിശ്വസിക്കപ്പെടുന്ന ഒരു തെയ്യമാണ് ഇളവില്ലി
ഐതിഹ്യം
മേലേതലച്ചിൽ, പൂതാടി ദൈവം, പൂവിള്ളി, ഇളവില്ലി, വലപ്പിലവൻ എന്നീ തെയ്യങ്ങൾ വന ദേവതകളാണെന്നു വിശ്വസിക്കപ്പെടുന്നു.
മിഴിനീർപൂവുകൾ
കമൽ സംവിധാനം ചെയ്ത 1986 ലെ മലയാളം ഭാഷാ ചിത്രമാണ് മിഴിനീർപൂവുകൾ, മോഹൻലാൽ, രംഭ എന്നിവർ ഈ ചിത്രത്തിൽ പ്രധാന വേഷങ്ങളിൽ അഭിനയിച്ചു. പ്രശസ്ത ചലച്ചിത്ര സംവിധായകരായ കെ.എസ്. സേതുമാധവൻ, ഭരതൻ, അടൂർ ഗോപാലകൃഷ്ണൻ എന്നിവരുടെ അസിസ്റ്റന്റായി പ്രവർത്തിച്ചിരുന്ന കമലിന്റെ ആദ്യ ചിത്രമായിരുന്നു ഇത്. ബോക്സോഫീസ് ഈ ചിത്രം സൂപ്പർഹിറ്റായിരുന്നു. ആർ കെ ദാമോദരൻ- എം കെ അർജുനൻ കൂട്ടുകെട്ടൊരുക്കിയ ചിത്രത്തിലെ ഗാനങ്ങൾ പ്രശസ്തമാണ്.
കഥാസാരം
പെൺകുട്ടികളെ വശീകരിച്ച് കൂട്ടബലാത്സംഗത്തിന് ശേഷം കൊലപ്പെടുത്തുന്ന ഒരു സ്ത്രീലമ്പടന്റെ (മോഹൻലാൽ) കഥയാണ് മിഴിനീർപൂവുകൾ. ഒരേ സ്ത്രീലമ്പടൻ ആദ്യമായി ഒരു പെൺകുട്ടിയുമായി പ്രണയത്തിലാകുകയും അവരുടെ മധുവിധുവിനായി അതേ ടൂറിസ്റ്റ് സ്ഥലത്ത് എത്തുകയും ചെയ്യുന്നതിനാൽ വിധിക്ക് വ്യത്യസ്ത പദ്ധതികളുണ്ടായിരുന്നു. അദ്ദേഹത്തിന്റെ അതേ സുഹൃത്തുക്കളും അവിടെ പാർട്ടി നടത്തുന്നു, അവരെ കണ്ടെത്തുക.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1980-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:1986-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ആർ. കെ ദാമോദരന്റെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ദാമോദരൻ-അർജ്ജുനൻ ഗാനങ്ങൾ വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ജോൺപോൾ കഥ എഴുതിയ ചലച്ചിത്രങ്ങൾ വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വൽപറാസിയോ
ചിത്രശാല
വർഗ്ഗം:ചിലിയിലെ പട്ടണങ്ങൾ വർഗ്ഗം:തുറമുഖനഗരങ്ങൾ
സ്ത്രീ ശാക്തീകരണം
ലഘുചിത്രം| മിഷെൽ ഒബാമ റൂം ടു റോഡ് വിത് ഫർസ്റ്റ് ലേഡി എന്ന പരിപാടിക്കിടയിൽ കംബോഡീയയിലെ ബൻ റാരിയയ്ക്ക് ഉപ്ചാരം ചെയ്യുന്നു.2015 കംബോഡീയ മാർച് 21 സ്ത്രീ ശാക്തീകരണം (അല്ലെങ്കിൽ വനിതാശാക്തീകരണം )എന്നത് വിദ്യാഭ്യാസം, അവബോധം, സാക്ഷരത, പരിശീലനം എന്നിവയിലൂടെ സ്ത്രീകളുടെ പദവി ഉയർത്തുക എന്നതിന്റെ സൂചകമാണ്. സ്ത്രീകളുടെ കാഴ്ചപ്പാടുകൾ സ്വീകരിക്കുക, അവരെ അറീയാൻ ശ്രമിക്കുക എന്നിങ്ങനെയുള്ള കാര്യങ്ങളും ഇതിൽ പെടുന്നു. സ്ത്രീ ശാക്തീകരണം വിവിധ സാമൂഹിക പ്രശ്നങ്ങളിലൂടെ ജീവിതം നിർണയിക്കുന്ന തീരുമാനങ്ങൾ എടുക്കാൻ സ്ത്രീകളെ സജ്ജമാക്കുകയും അനുവദിക്കുകയും ചെയ്യുന്നു. അവർക്ക് ആവശ്യമുള്ള ലക്ഷ്യങ്ങൾ പിന്തുടരാൻ കൂടുതൽ സ്വാതന്ത്ര്യം അനുവദിക്കുന്ന ലിംഗപരമായ റോളുകളോ മറ്റ് അത്തരം റോളുകളോ പുനർനിർവചിക്കാനുള്ള അവസരം ഉണ്ടായിരിക്കാം.
വികസനത്തിലും സാമ്പത്തിക ശാസ്ത്രത്തിലും സ്ത്രീ ശാക്തീകരണം ഒരു പ്രധാന ചർച്ചാ വിഷയമായി മാറിയിരിക്കുന്നു. സാമ്പത്തിക ശാക്തീകരണം വിഭവങ്ങൾ, ആസ്തികൾ, വരുമാനം എന്നിവയിൽ നിയന്ത്രിക്കാനും പ്രയോജനപ്പെടുത്താനും സ്ത്രീകളെ അനുവദിക്കുന്നു. അപകടസാധ്യത നിയന്ത്രിക്കാനും സ്ത്രീകളുടെ ക്ഷേമം മെച്ചപ്പെടുത്താനുമുള്ള കഴിവും ഇതിനാൽ സാധിക്കുന്ന. ഒരു പ്രത്യേക രാഷ്ട്രീയ അല്ലെങ്കിൽ സാമൂഹിക പശ്ചാത്തലത്തിൽ നിസ്സാരവൽക്കരിച്ച ലിംഗഭേദങ്ങളെ പിന്തുണയ്ക്കുന്നതിനുള്ള സമീപനങ്ങളിൽ ഇത് കലാശിച്ചേക്കാം. . സാക്ഷരത, വിദ്യാഭ്യാസം, പരിശീലനം, അവബോധം സൃഷ്ടിക്കൽ എന്നിവയിലൂടെ സ്ത്രീകളുടെ പദവി ഉയർത്താൻ സ്ത്രീശാക്തീകരണം സഹായിക്കുന്നു. കൂടാതെ, സ്ത്രീ ശാക്തീകരണം എന്നത് മുമ്പ് നിരസിക്കപ്പെട്ട തന്ത്രപരമായ ജീവിത തിരഞ്ഞെടുപ്പുകൾ നടത്താനുള്ള സ്ത്രീകളുടെ കഴിവിനെ സൂചിപ്പിക്കുന്നു.
ഇന്ദ്രനീലം
നവരത്നങ്ങളിലെ ഒരു രത്നമാണ് ഇന്ദ്രനീലം (Sapphire). ശനിയുടെ രത്നമായാണ് ഇത് അറിയപ്പെടുന്നത്. ആത്മീയതയുടെയും, ദിവ്യമായ പ്രണയത്തിന്റെയും രഹസ്യങ്ങളുടെയും രത്നമായാണ് ഇത് അറിയപ്പെടുന്നത്. രത്നങ്ങളിൽ വച്ചേറ്റവും കാഠിന്യമേറിയത് വജ്രമാണ്. അത് കഴിഞ്ഞാൽ കാഠിന്യം കൂടിയത് കോറണ്ടം കുടുംബത്തിൽ ഉൾപ്പെടുന്ന രത്നങ്ങളാണ്. കോറണ്ടം കുടുംബത്തിൽ ഉൾപ്പെടുന്നവയാണ് മാണിക്യം(Ruby), പുഷ്യരാഗം(Topaz) തുടങ്ങിയ രത്നങ്ങൾ കോറണ്ടത്തിൽ ചുവന്ന നിറമുള്ളവ മാണിക്യം എന്നും മഞ്ഞനിറമുള്ളവ മഞ്ഞപുഷ്യരാഗമെന്നും, നീലനിറമുള്ളവ ഇന്ദ്രനീലമെന്നും, വെള്ളനിറമുള്ളവ വെള്ളപുഷ്യരാഗമെന്നും അറിയപ്പെടുന്നു. ഇവയെല്ലാം ഒരു കുടുംബത്തിലെ രത്നങ്ങളാണ്. ഓക്സൈഡ് കലർന്നവയാണ് കോറണ്ടം കല്ലുകൾ അതിൽ ഇരുമ്പും ടൈറ്റാനിയവും കൂടുതൽ കലർന്നതിനാലാണ് ഇന്ദ്രനീലരത്നത്തിന് നീല നിറം ലഭിക്കാൻ കാരണം. തണുത്ത പ്രകൃതമുള്ള ഈ രത്നത്തിന്റെ കാഠിന്യം 9.00 ആണ്. ഏറ്റവും മനോഹരങ്ങളായ കല്ലുകൾ ലഭിക്കുന്നത് ഇന്ത്യയിൽ കാശ്മീരിലെ ഖനികളിൽ നിന്നുമാണ്.
വർഗ്ഗം:നവരത്നങ്ങൾ വർഗ്ഗം:സുതാര്യ വസ്തുക്കൾ വർഗ്ഗം:അലൂമിനിയം അയിരുകൾ വർഗ്ഗം:ഡൈഇലക്ട്രിക്കുകൾ
രുഹ്നു
ബാൾട്ടിക് കടലിലെ ഗൾഫ് ഓഫ് റിഗാ ഉൾക്കടലിൽ സ്ഥിതിചെയ്യുന്ന ഒരു എസ്റ്റോണിയൻ ദ്വീപാണ് രുഹ്നു. ഭരണനിർവ്വഹണം സാരെ കൗണ്ടിയാണെങ്കിലും ഇത് ലാറ്റ്വിയൻ ഭൂപ്രദേശത്തിനടുത്ത് സ്ഥിതി ചെയ്യുന്നു. ഈ ദ്വീപിൽ 11.9 ചതുരശ്ര കിലോമീറ്ററിൽ (4.6 ച മൈൽ), എസ്തോണിയൻ, സ്ഥിരവാസികളായ വംശജർ 100-ൽ താഴെയാണ് കാണപ്പെടുന്നത്. എസ്തോണിയയിലെ 79 മുനിസിപ്പാലിറ്റികളിൽ രുഹ്നു പാരിഷിൽ ഏറ്റവും ചെറിയ ജനസംഖ്യ കാണപ്പെടുന്നു. 1944-നുമുമ്പേ ഇവിടം നൂറ്റാണ്ടുകളായി സ്വീഡിഷ് സ്വദേശികൾ പരമ്പരാഗതമായ സ്വീഡിഷ് നിയമമാണ് ഉപയോഗിച്ചിരുന്നത്. ഭൂമിശാസ്ത്രപരമായി ഈ ദ്വീപ് സബ്മറൈൻ ഡ്രംലിൻ ലൈക്ക് റിഡ്ജിന്റെ ഏറ്റവും ഉയർന്ന ഭാഗമാണ്.
ബാഹ്യ ലിങ്കുകൾ
വർഗ്ഗം:ദ്വീപുകൾ വർഗ്ഗം:എസ്തോണിയയിലെ ദ്വീപുകൾ
ക്രിക്കറ്റ് അമ്പയർ
ക്രിക്കറ്റ് കളി നിയന്ത്രിക്കുന്ന റഫറിയെ വിളിക്കുന്ന പേരാണ് ക്രിക്കറ്റ് അമ്പയർ (Umpire (cricket)).
വർഗ്ഗം:ക്രിക്കറ്റ് അമ്പയർമാർ വർഗ്ഗം:ക്രിക്കറ്റ് വർഗ്ഗം:ക്രിക്കറ്റിലെ നിയമങ്ങൾ വർഗ്ഗം:ക്രിക്കറ്റിലെ സാങ്കേതിക പദങ്ങൾ
ദേശീയപാത 69 (ഇന്ത്യ)
മധ്യ ഇന്ത്യയിലെ മഹാരാഷ്ട്ര - മധ്യപ്രദേശ് എന്നീ സംസ്ഥാനങ്ങളെ ബന്ധിപ്പിക്കുന്ന ഒരു ദേശീയപാതയാണ് NH 68 (ദേശീയപാത 69). മധ്യപ്രദേശിലെ ഭോപ്പാലിനടുത്തുള്ള ഒബെഡല്ലാഗഞ്ച് എന്ന സ്ഥലത്തേക്ക് മഹാരാഷ്ട്രയിലെ നാഗ്പുരിൽ നിന്നും ഈ പ്രധാന പാത ആരംഭിക്കുന്നു. ഈ പ്രധാനപാത ദേശീയപാത 12 ദേശീയപാത 6, ദേശീയപാത 7 എന്നിവയുമായി ബന്ധപ്പെട്ടിരിക്കുന്നു.
ഇതിന് 350 km നീളമുണ്ട്, അതിൽ 55 km മഹാരാഷ്ട്രയിലും, 295 km മധ്യപ്രദേശിലുമാണ്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ദേശീയപാതകൾ
കെ.വി.ആർ. കുട്ടി
കേരളത്തിലെ ഒരു കാഥികനാണ് '''കെ.വി.ആർ. കുട്ടി''', 15 വർഷത്തോളം മലയാള കഥാപ്രസംഗ രംഗത്ത് പ്രവർത്തിച്ചു.നിരവധി നാടകങ്ങൾ എഴുതുകയും, സംവിധാനം ചെയ്യുകയും ചെയ്തു.സകൂൾ യൂത്തു ഫെസ്റ്റിവലുകളിൽ ജഡ്ജ് ആയി പ്രവർത്തിച്ചിരുന്നു.ശില്പ്ശാല എന്ന പത്രത്തിന്റെ പത്രാധിപരായിരുന്നു.2007 മെയ് മാസത്തിൽ അന്തരിച്ചു.
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം: 2007-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാള കഥാപ്രസംഗകർ വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
കരിയത്തുചാമുണ്ഡി
മലയാളമാവിലർ കെട്ടിയാടുന്ന ഒരു തെയ്യമാണ്  കരിയത്തുചാമുണ്ഡി
വിഭാഗം:തെയ്യങ്ങൾ
അവെഞ്ചേഴ്സ്: ഇൻഫിനിറ്റി വാർ
മാർവൽ കോമിക്സിനെ ആസ്പദമാക്കിയുള്ള ഒരു അമേരിക്കൻ സൂപ്പർഹീറോ ഫിലീമാണ് അവേഞ്ചേഴ്‌സ്: ഇൻഫിനിറ്റി വാർ. മാർവൽ സ്റ്റുഡിയോ നിർമ്മിക്കുന്ന ഈ സിനിമ വിതരണംചെയ്യുന്നത് വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സാണ്. 2012 ലെ 'ദ അവേഞ്ചേഴ്‌സ്', 2015 ലെ 'അവേഞ്ചേഴ്‌സ് ; ഏജ് ഓഫ് അൽട്രോൺ' എന്നീ സിനിമകളുടെ തുടർച്ചയാണ് അവേഞ്ചേഴ്‌സ് : ഇൻഫിനിറ്റി വാർ. റൂസ്സോ സഹോദരന്മാർ (Anthony, Joe Russo) സംവിധാനം ചെയ്യുന്ന ഈ സിനിമ എഴുതിയിരിക്കുന്നത് ക്രിസ്റ്റഫർ മാർക്കസും സ്റ്റീഫൻ മക്ഫീലിയുമാണ്. സിനിമയുടെ തുടർച്ചയായ അവഞ്ചേഴ്സ്: എൻഡ് ഗെയിം 2019 മേയ് 3-ന് പുറത്തിറങ്ങി.
നിർമ്മാണം
'അവേഞ്ചേഴ്‌സ്: ഇൻഫിനിറ്റി വാർ - പാർട്ട് 1' എന്ന പേരിൽ 2014 ലാണ് ഈ സിനിമ പ്രഖ്യാപിച്ചിരുന്നതെങ്കിലും ഈ പേര് പിന്നീട് മാറ്റുകയാണുണ്ടായത്. 300-400 ദശലക്ഷം ഡോളറാണ് ഈ സിനിമയുടെ ബഡ്ജറ്റായി കണക്കാക്കുന്നത്. ഇതുവരെ നിർമ്മിച്ച ഏറ്റവും ചെലവേറിയ ചിത്രങ്ങളിൽ രണ്ടാം സ്ഥാനമാണ് ഈ ചിത്രത്തിനുള്ളത്. 2018 ഏപ്രിൽ 23-ന് ലോസ് ആഞ്ചലസിൽ ആണ് ഈ സിനിമ ആദ്യമായി പ്രദര്ശനമാരംഭിച്ചത്.
2017 ജനുവരി 23 -ന് സിനിമയുടെ പ്രിൻസിപ്പൽ ഫോട്ടോഗ്രാഫി ആരംഭിച്ചു. ജോർജിയ, സ്കോട്ട്‌ലൻഡ്, ഡർഹാം, അറ്റ്ലാന്റ എന്നിവിടങ്ങളാണ് ഈ സിനിമ ചിത്രീകരിച്ചിരിക്കുന്നത്. ഇൻഡസ്ട്രിയൽ ലൈറ്റ് & മാജിക്, ഫ്രാംസ്റ്റോർ, മെത്തേഡ് സ്റ്റുഡിയോ, വെറ്റ ഡിജിറ്റൽ, ഡബിൾ നെഗറ്റീവ്, സിൻസിട്, ഡിജിറ്റൽ ഡൊമെയ്ൻ, റൈസ്, ലോല വിഎക്സ്എക്സ്, പെർസെപ്ഷൻ എന്നിവർ ചേർന്നാണ് ഈ സിനിമക്കായി വിഷ്വൽ ഇഫക്റ്റുകൾ ഉണ്ടാക്കിയത്.
അമേരിക്കൻ കമ്പോസറായ അലൻ സിൽവെസ്റ്റ്രിയാണ് ഈ സിനിമയുടെ മ്യൂസിക് കമ്പോസ് ചെയ്തിരിക്കുന്നത്. ഹോളിവുഡ് റെക്കോർഡ്സും മാർവൽ മ്യൂസിക്കും ചേർന്ന സിനിമയുടെ സൗണ്ട്ട്രാക്ക് 2018 ഏപ്രിൽ 27-ന് പുറത്തിറക്കിയിരുന്നു.
ബോക്സ് ഓഫീസ്
2018 ഓഗസ്റ്റ് 13 വരെ, അവേഞ്ചേഴ്‌സ്: ഇൻഫിനിറ്റി വാർ അമേരിക്ക, കാനഡ എന്നിവിടങ്ങളിൽ നിന്നും 762.4 ദശലക്ഷം ഡോളറും, മറ്റ് പ്രദേശങ്ങളിൽ നിന്ന് 1,472.3 ദശലക്ഷം ഡോളറും നേടിയിട്ടുണ്ട്, ലോകവ്യാപകമായി മൊത്തം 2.234 ശതകോടി ഡോളറാണ് ഇപ്പോൾ ഈ സിനിമ നേടിയിട്ടുള്ളത്. ലോകസിനിമ ചരിത്രത്തിൽ രണ്ട് ശതകോടി ഡോളർ കടന്ന നാലാമത്തെ ചിത്രമാണ് ഇൻഫിനിറ്റി വാർ. അമേരിക്കയിലും ക്യാനഡയിലുമായി ആദ്യ ദിവസംതന്നെ 106.7 ദശലക്ഷം നേടിയ ഇൻഫിനിറ്റി വാർ, ഓപ്പണിങ് ഡേയ് കളക്ഷൻസിൽ രണ്ടാം സ്ഥാനം കാരസ്ഥാമാക്കി. അമേരിക്കയിലും കാനഡയിലും ആദ്യത്തെ വാരാന്ത്യത്തിൽ 257.9 ദശലക്ഷം ഡോളർ നേടി റെക്കോർഡ് സൃഷ്‌ടിച്ച ചിത്രം സ്റ്റാർ വാർസ് : ദി ഫോഴ്സ് അവെകെൻസ് എന്ന ചിത്രത്തിന്റെ ഏറ്റവും വലിയ ഓപ്പണിങ് വാരാന്ത്യം എന്ന റെക്കോർഡ് മറികടന്നു. ആദ്യ വാരാന്ത്യത്തിൽ 641.5 ദശലക്ഷം ഡോളർ നേടിയ ചലച്ചിത്രം ഈ വിഭാഗത്തിൽ ഫെറ്റ് ഓഫ് ദി ഫ്യൂരിയസ് എന്ന ചിത്രത്തിൽനിന്നും ചരിത്രത്തിലെ ഏറ്റവും വലിയ ലോക ഓപ്പണിങ് വാരാന്ത്യത്തിന്റെ റെക്കോർഡ് കരസ്ഥമാക്കി. ദക്ഷിണ കൊറിയ ($ 6.5 ദശലക്ഷം), ഫിലിപ്പീൻസ് (4.8 ദശലക്ഷം ഡോളർ), ഫിലിപ്പീൻസ് (2.7 ദശലക്ഷം ഡോളർ), തായ്ലാന്റ് (1.8 മില്യൻ ഡോളർ), ഇന്തോനേഷ്യ (1.8 മില്യൻ ഡോളർ), മലേഷ്യ (1.5 ദശലക്ഷം ഡോളർ), ഹോങ്കോങ് വിയറ്റ്നാം (1.3 ദശലക്ഷം ഡോളർ), മധ്യ അമേരിക്ക, ചിലി, പെറു, ബൊളീവിയ, യു.എ.ഇ. എന്നിവിടെങ്ങളിൽ ആദ്യ ദിവസം തന്നെ കൂടുതൽ പണം നേടിയ സിനിമകളിൽ അവേഞ്ചേഴ്‌സ്: ഇൻഫിനിറ്റി വാറിന് ഒന്നാം സ്ഥാനം നേടാൻ കഴിഞ്ഞു. ലോകസിനിമാ ചരിത്രത്തിൽ ഏറ്റവും വേഗം 1 ശതകോടി ഡോളർ എത്തിയതിന്റെ ലോകറെക്കോർഡും (11 ദിവസം )ഇൻഫിനിറ്റി വാർ സ്റ്റാർ വാർസ് : ദി ഫോഴ്സ് അവെകെൻസിൽനിന്നു സ്വന്തമാക്കി (12 ദിവസം) ചരിത്രത്തിൽ ഏറ്റവും വേഗം 1.5 ശതകോടി ഡോളറിൽ എത്തിയ ചിത്രമെന്ന ലോകറെക്കോർഡും ഇൻഫിനിറ്റി വാർ (18 ദിവസം) സ്റ്റാർ വാർസ് : ദി ഫോഴ്സ് അവെകെൻസ് (19 ദിവസം) എന്ന ചിത്രത്തിൽ നിന്നും സ്വന്തമാക്കി. ചരിത്രത്തിൽ ഏറ്റവും വേഗം 2 ശതകോടി ഡോളർ എത്തിയതിന്റെ ലോകറെക്കോർഡ് ഇൻഫിനിറ്റി വാർ (36 ദിവസം) അവതാർ (47 ദിവസം) എന്ന ചിത്രത്തിൽ നിന്നും സ്വന്തമാക്കി.ലോകസിനിമ ചരിത്രത്തിലെ രണ്ടാമത് ഏറ്റവും കൂടുതൽ പണം നേടിയ ചിത്രമാണ് ഇൻഫിനിറ്റി വാർ. അവതാർ മാത്രമാണ് അവേഞ്ചേഴ്‌സ്: ഇൻഫിനിറ്റി വാറിന് മുന്നിലുള്ളത്. അമേരിക്കൻ സിനിമചരിത്രത്തിലെ രണ്ടാമത് ഏറ്റവും കൂടുതൽ പണം നേടിയ ചിത്രമാണ് അവേഞ്ചേഴ്‌സ്: ഇൻഫിനിറ്റി വാർ.മറ്റെല്ലാ ലോകരാജ്യങ്ങളിൽ നിന്നും പണം നേടിയതിൽ ചരിത്രത്തിൽ മൂന്നാം സ്ഥാനമാണ് ഇൻഫിനിറ്റി വാറിനുള്ളത്. ലോകമൊട്ടാകെ 2 ശതകോടി ഡോളറിനു മുകളിൽ നേടിയ ചിത്രത്തെ ലോകസിനിമാചരിത്രത്തിലെ ഏറ്റവും വലിയ നാഴികക്കല്ലുകിലൊന്നായാണ് കണക്കാക്കുന്നത്. 2018ലെ ഏറ്റവും കൂടുതൽ പണം നേടിയ ഈ ചിത്രം മാർവെൽ സിനിമാറ്റിക് യൂണിവേഴ്സിലെ ഏറ്റവും അധികം പണമുണ്ടാക്കിയ ചിത്രമാണ്.സൂപ്പർഹീറോ സിനിമ ചരിത്രത്തിലെ ഏറ്റവും കൂടുതൽ പണമുണ്ടാക്കിയ ചിത്രമാണ് ഇൻഫിനിറ്റി വാർ.ജുറാസിക് വേൾഡ് എന്ന ചിത്രത്തെ മറികടന്ന ഇൻഫിനിറ്റി വാർ ലോകസിനിമ ചരിത്രത്തിലെ ഏറ്റവും കൂടുതൽ പണം നേടിയ വേനൽക്കാല ചിത്രമാണ്.
മെയ്‌ 2018ൽ പുറത്തിറങ്ങി രണ്ടാഴ്ച കഴിഞ്ഞപ്പോഴേക്കും ചിത്രം ലാഭം കൊയ്തു തുടങ്ങിയെന്നാണ് ഡെഡ്ലൈൻ ഹോളിവുഡ് അറിയിച്ചത്. 800 ദശലക്ഷം ഡോളറിനു (5700 കോടി രൂപ) മുകളിൽ ലാഭം നേടാൻ ഇൻഫിനിറ്റി വാറിന് സാധിച്ചു. അവേഞ്ചേഴ്‌സ്: ഇൻഫിനിറ്റി വാർ $175-$200 ദശലക്ഷം ഡോളർ നേടുമെന്ന് ഡെഡ്ലൈൻ ഹോളിവുഡ് പ്രവചിച്ചിരുന്നു. ചിത്രം $215-$235 ദശലക്ഷം ഡോളർ വരെ നേടുമെന്ന് ബോക്സ്‌ ഓഫീസ് പ്രൊ പ്രവചിച്ചു. $220 ദശലക്ഷം പ്രവചനം ശരി വയ്ക്കുന്ന തരത്തിൽ ചരിത്രത്തിലെ നാലാമത്തെ ഏറ്റവും വലിയ വ്യാഴാഴ്ച -$39 ദശലക്ഷം ഡോളർ നേടാൻ ഇൻഫിനിറ്റി വാറിന് സാധിച്ചു. എന്നാൽ, അപ്രതീക്ഷിതമായി ചരിത്രത്തിലെ ഏറ്റവും വലിയ വെള്ളിയാഴ്ച സ്റ്റാർ വാർസ്ന്നും: ദി ഫോഴ്സ് അവെകെൻസിൽ നിന്നും ചിത്രം തിരിച്ചുപിടിച്ചു. വളരെ വലിയ ശനിയാഴ്ചയോടെ ജുറാസിക് വർൾഡിൽനിന്നും ഏറ്റവും വലിയ ശനിയാഴ്ച റെക്കോർഡ് നേടിയ ചിത്രം സ്റ്റാർ വാർസ്നി: ദി ഫോഴ്സ് അവെകെൻസിൽനിന്നും ഏറ്റവും വലിയ ഞായറാഴ്ചയും നേടി ചരിത്രത്തിലെ ഏറ്റവും വലിയ ഓപ്പണിങ്ങും കരസ്ഥമാക്കി. വ്യാഴാഴ്ച നാലാം സ്ഥാനം 'മാത്രം' നേടിയ ചിത്രം ഏറ്റവും വലിയ വെള്ളിയാഴ്ച, ശനിയാഴ്ച, ഞായറാഴ്ച എന്നീ റെക്കോർഡുകൾ നേടിയതിനെ 'നാടകീയം, അവിശ്വസനീയം' എന്നൊക്കെയാണ് വിദഗ്ദ്ധർ വിശേപ്പിച്ചത്.
പ്രതികരണം
റൊട്ടേൻ ടോമാറ്റോസ് 7.5/10, മെറ്റാക്രിട്ടിക് 68/100, റോളിങ്ങ് സ്റ്റോൺ 3/4 എന്നിങ്ങനെ റേറ്റിംഗ് നൽകി. കോമൺ സെൻസ് മീഡിയ 5/5 ഉം ഈ സിനിമക്ക് നൽകി. ഇങ്ങനെ വ്യത്യസ്‌ത നിരൂപകരിൽ നിന്നും നല്ല പ്രതികരണമാണ് ഇൻഫിനിറ്റി വാർ കരസ്ഥമാക്കുന്നത്.
റൂസ്സോ സഹോദരന്മാരൊടോപ്പം മാർക്കസും മക്ഫീലിയുംചേർന്ന് സിനിമയുടെ രണ്ടാം പതിപ്പ് 2019, April 26-ന് പുറത്തിറക്കാനാണ് നിശ്ചയിച്ചിരിക്കുന്നത്.
ദശപ്രാണങ്ങൾ
താളത്തിനു കാലം, മാർഗ്ഗം, ക്രിയ, അംഗം, ജാതി, ഗ്രഹം, കല ലയം, യതി, പ്രസ്താരം ഇങ്ങനെ 10 പ്രാണങ്ങളുണ്ട്. ഇവയിൽ ആദ്യത്തെ 5 പ്രാണങ്ങൾ മഹാപ്രാണങ്ങളും ശേഷിച്ചത് ഉപപ്രാണങ്ങളുമാണ്.
കാലം
കാലമെന്നതു സമയത്തെക്കുറിക്കുന്നു. ഏറ്റവും ചുരുങ്ങിയ കാല അളവാണ് ക്ഷീണം. 100 താമരദളങ്ങളെ അടുക്കിവച്ച് ഒരു സൂചി കൊണ്ട് കുത്തി ഇറക്കുമ്പോൾ സൂചി ഒരു ദളത്തിൽ നിന്നും മറ്റൊരു ദളത്തിൽക്കൂടി സഞ്ചരിക്കുന്നതിന് എത്രസമയം വേണമോ അതിന് ഒരുക്ഷണമെന്ന് പേർ. ക്ഷണത്തിനു കണമെന്നും പറയാറുണ്ട്.
ഇതിൽ ചതുർഭാഗം വരെയുള്ള ആദ്യത്തെ ആറു കാലങ്ങൾ പ്രയോഗത്തിൽ ഉപയോഗിക്കപ്പെടാൻ വയ്യാത്തവയായതുകൊണ്ട് അവയെ സൂക്ഷ്മകാലങ്ങളെന്നും അനുദ്രുതം മുതൽ ശേഷിച്ച ആറുകാലങ്ങൾ പ്രായോഗികമായി ഉപയോഗിക്കപ്പെടുന്നവയായതുകൊണ്ട് അവയെ സ്ഥൂലകാലങ്ങൾ എന്നും പറയുന്നു.
മാർഗ്ഗം
ഒരു താളവട്ടത്തിനുള്ളിൽ കൃതിയെ സംബന്ധിച്ചിരിക്കുന്ന കാലയളവിന്റെ നിയമമാണ് മാർഗ്ഗം.
അംഗം
അംഗമെന്നത് താളത്തിന്റെ ഭാഗങ്ങളാണ്. അംഗങ്ങൾ ആറുവിധം.
ജാതി
ജാതി 5 വിധം ആണ് ഉള്ളത്
1 ചതുരശ്രജാതി
2 തിശ്രജാതി
3 മിശ്രജാതി
5 സംഗീർണജാതി
എന്നിവയാണ് 5 ജാതികൾ
പുറത്തേക്കുള്ള കണ്ണികൾ
വർഗ്ഗം:താളവാദ്യങ്ങൾ വർഗ്ഗം:മേളം വർഗ്ഗം:10 (സംഖ്യ)
എലിസബത്ത് ഫ്രീമാൻ
അടിമത്തവ്യവസ്ഥിതിയെ കോടതിയിൽ ചോദ്യം ചെയ്ത് വിജയിച്ച ആദ്യത്തെ ആഫ്രോ-അമേരിക്കൻ വനിതകളിൽ ഒരാളായിരുന്നു എലിസബത്ത് ഫ്രീമാൻ. അടിമയായാണ് അവർ ജനിച്ചത്. ആദ്യനാമം ബെറ്റ് എന്നായിരുന്നു, മം ബെറ്റ് എന്ന് സംബോധന ചെയ്യപ്പെട്ടു. സ്വതന്ത്രയായപ്പോൾ എലിസബത്ത് ഫ്രീമാൻ എന്ന പേരു സ്വീകരിച്ചു.
ജീവിതരേഖ
നിരക്ഷരയായിരുന്ന ഫ്രീമാൻറെ, ജീവിതത്തെക്കുറിച്ച് രേഖാമൂലമുള്ള രേഖകളൊന്നുംതന്നെ അവശേഷിച്ചിട്ടില്ല. അവളുടെ ആദ്യകാല ചരിത്രം അവൾ തന്റെ കഥ പറഞ്ഞതോ പരോക്ഷമായി കേട്ടതോ ആയ സമകാലികരുടെ രചനകളിൽ നിന്നും ചരിത്ര രേഖകളിൽ നിന്നും ശേഖരിക്കപ്പെട്ടിട്ടുണ്ട്.
അവലംബം
വർഗ്ഗം:അമേരിക്കയിലെ വംശീയത വർഗ്ഗം:അമേരിക്കൻ വനിതകൾ വർഗ്ഗം:അടിമത്തം
500 -ലേറെ സ്പീഷിസുകൾ ഉള്ള സസ്യജനുസുകൾ
ഇതു വരെ വിവരിച്ചിട്ടുള്ള സസ്യങ്ങളിൽ 500 -ൽ ഏറെ സ്പീഷിസുകൾ ഉള്ള സപുഷ്പി ജനുസുകൾ 57 എണ്ണമാണുള്ളത്. ഇവയിൽ 3000 -ൽ ഏറെ സ്പീഷിസുകൾ ഉള്ള അസ്ട്രാഗാലസ് എന്ന പയർകുടുംബത്തിലെ ജനുസിലാണ് ഏറ്റവും കൂടുതൽ അംഗങ്ങൾ ഉള്ളത്. ഒരേ ഒരു അംഗം മാത്രമുള്ള ജനുസ് മുതൽ ആയിരത്തിലേറെ അംഗങ്ങൾ ഉള്ള ജനുസുകളെപ്പറ്റി സസ്യവർഗ്ഗീകരണത്തിന്റെ ശൈശവദശയിൽത്തന്നെ അറിവുണ്ടായിരുന്നു. ഒരു ജനുസിലും നൂറിലേറെ അംഗങ്ങൾ ഉണ്ടാവാൻ സാധ്യത ഇല്ലെന്നായിരുന്നു ലിനേയസ് പോലും കരുതിയിരുന്നത്. അദ്ദേഹത്തിന്റെ കണക്കിൽ (അന്ന്) 56 ജനുസുകൾ ഉള്ള യൂഫോർബിയ ആയിരുന്നു ഏറ്റവും അംഗങ്ങൾ ഉള്ള സസ്യജനുസ്.
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ
പട്ടം സദൻ
1959-ൽ പുറത്തിറങ്ങിയ ചതുരംഗം എന്ന ചലച്ചിത്രത്തിൽ ഇദ്ദേഹം കുമരേശനൊപ്പം പാടിയ "പെണ്ണിന്റെ ചിരിയും" എന്ന ഗാനം വളരെ ജനപ്രിയമായിരുന്നു. സ്നേഹയമുന എന്ന ചലച്ചിത്രത്തിലെ "പരിപ്പുവട പക്കവട" എന്ന ഗാനവും ചന്ദനച്ചോല എന്ന ചല‌ച്ചിത്രത്തിലെ "മണിയാഞ്ചെട്ടിക്ക്" എന്ന ഗാനവും ഇദ്ദേഹം യേശുദാസിനൊപ്പമാണ് ആലപിച്ചത്. 1992 ൽ വടപളനിയിലെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു.
നോക്കുകുത്തി (ചലച്ചിത്രം)
മങ്കട രവി വർമ്മ സംവിധാനം ചെയ്ത് പി പി കുഞ്ഞഹമ്മദ് നിർമ്മിച്ച 1983 ലെ ഇന്ത്യൻ മലയാളം ചിത്രമാണ് നോക്കുകുത്തി. അജിത ഗോപാലകൃഷ്ണൻ, കെ വി ഹരിദാസ്, സമീറ, സേതു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ഈ ചിത്രത്തിൽ ഗാനങ്ങളില്ല.രമേഷ് ആണ് ചിത്രസംയോജനം നടത്തിയത്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മങ്കട രവിവർമ്മ ഛായാഗ്രഹണം ചെയ്ത ചലച്ചിത്രങ്ങൾ
ഇബ്‌നുൽ ഫുറാത്
പതിനാലാം നൂറ്റാണ്ടിലെ ഒരു ഈജിപ്ഷ്യൻ അറബ് ചരിത്രകാരനായിരുന്നു ഇബ്‌നുൽ ഫുറാത് എന്ന പേരിൽ അറിയപ്പെട്ട നാസറുദ്ദീൻ മുഹമ്മദ് ഇബ്‌നു അബ്‌ദുർറഹീം.( نصرالدين محمد بن عبدالرحيم بن علي المصري الحنفي  ) (1334-1405 എ.ഡി.)
അദ്ദേഹത്തിന്റെ താരീഖ് അൽ ദൗൽ വൽ മുലൂക്ക് ("History of the Dynasties and Kingdoms") എന്ന ഗ്രന്ഥം അന്നത്തെ ലോകചരിത്രം വിശകലനം ചെയ്യുന്നതായിരുന്നു. ഇബ്‌നുൽ ഫുറാതിന്റെ രചനകളിൽ കാണപ്പെടുന്ന വിശദമായ വിവരണങ്ങളും വൈവിധ്യമാർന്ന സ്രോതസ്സുകളും (അന്നത്തെ സുന്നീ പണ്ഡിതർ പലരും ശീഈ-ക്രിസ്ത്യൻ സ്രോതസ്സുകളെ മുഖവിലക്കെടുത്തിരുന്നില്ല) ഗവേഷകരുടെ പ്രത്യേക ശ്രദ്ധയെ ആകർഷിക്കുന്നതാണ്. അത്തരം പല സ്രോതസ്സുകളും ഇന്ന് നിലനിൽക്കുന്നത് പോലും ഇബ്‌നുൽ ഫുറാതിന്റെ രചനകളിലൂടെയാണ്.
ജീവിതരേഖ
ഇബ്നു അൽ ഫുറാത്തിന്റെ ജീവിതത്തിന്റെ ആദ്യത്തേതും പൂർണ്ണവുമായ വിവരണം നൽകുന്നത് ഇബ്നു ഹജർ അൽ അസ്‌ഖലാനിയാണ്. 807/1334 ൽ കെയ്‌റോയിൽ പ്രശസ്തമായ ഒരു കുടുംബത്തിലാണ് ഇബ്നു അൽ ഫുറാത്ത് ജനിച്ചതെന്ന് അദ്ദേഹം രേഖപ്പെടുത്തുന്നു.
ഹദീഥ് പഠനത്തിനായി ജമാലുദ്ദീൻ അൽ മിസ്സി, അൽ ദഹബി എന്നിവരെ ആശ്രയിച്ച അദ്ദേഹം വിഷയത്തിൽ വ്യുൽപ്പത്തി നേടി.
സ്രോതസ്സ്
വർഗ്ഗം:1405-ൽ മരിച്ചവർ വർഗ്ഗം:1334-ൽ ജനിച്ചവർ
ബ്രേക്‌ത്രൂ ലിസൺ
പ്രപഞ്ചത്തിലെ അന്യഗ്രഹജീവികളെപ്പറ്റി അന്വേഷിക്കാനും കണ്ടെത്താനും ശ്രമിക്കുന്ന ഒരു പദ്ധതിയാണ് ബ്രേക്‌ത്രൂ ലിസൺ. 2016 ജനുവരിയിൽ ആരംഭിച്ച ഇത് പത്തു വർഷത്തോളം നീണ്ടു നിൽക്കുമെന്നു കരുതുന്നു. ബെർക്ലിയിലെ കാലിഫോർണിയ സർവ്വകലാശാലയിലാണ് ഇതിന്റെ ആസ്ഥാനം. ഉത്തരധ്രുവത്തിൽ ഗ്രീൻ ബാങ്ക് ഗവേഷണകേന്ദ്രം, ദക്ഷിണദ്രുവത്തിലെ പാർക്സ് ഗവേഷണകേന്ദ്രം എന്നിവയിലൂടെ റേഡിയോ കിരണങ്ങളും ഓട്ടോമാറ്റഡ് പാത്ത് ഫൈന്ററിലൂടെ ദൃശ്യപ്രകാശവും ബ്രേക്ത്രൂ ലിസൺ സ്വീകരിക്കുന്നു. ഏതാണ്ട് പത്തുലക്ഷത്തോളം നക്ഷത്രങ്ങളേയും നൂറോളം താരാസമൂഹങ്ങളുടെ കേന്ദ്രത്തേയും ഗവേഷണവിധേയമാക്കാൻ ഇതിലൂടെ പദ്ധതിയിടുന്നു.
വർഗ്ഗം:ബഹിരാകാശഗവേഷണകേന്ദ്രങ്ങൾ
വനിതാ കേരള ബ്ലാസ്റ്റേഴ്‌സ് എഫ്‌സി
കേരളത്തിലെ വനിതാ ഫുട്ബോളിലെ മുൻനിര ലീഗായ കേരള വിമൻസ് ലീഗിൽ മത്സരിക്കുന്ന കേരളത്തിലെ കൊച്ചി ആസ്ഥാനമായുള്ള ഒരു ഇന്ത്യൻ വനിതാ ഫുട്ബോൾ ക്ലബ്ബാണ് ബ്ലാസ്റ്റേഴ്സ് എന്നറിയപ്പെടുന്ന കേരള ബ്ലാസ്റ്റേഴ്സ് ഫുട്ബോൾ ക്ലബ് വിമൻ. 2022 ജൂലൈയിൽ സ്ഥാപിതമായ ഈ ക്ലബ്ബ് ഇന്ത്യൻ സൂപ്പർ ലീഗിലെ പുരുഷ ടീമായ കേരള ബ്ലാസ്റ്റേഴ്‌സ് എഫ്‌സിയുമായി അഫിലിയേറ്റ് ചെയ്തിട്ടുണ്ട്.
ചരിത്രം
2022 ജൂൺ 1 ന്, കേരള ബ്ലാസ്റ്റേഴ്സ് ക്ലബ്ബിന്റെ അക്കാദമിയുടെയും പുതുതായി ആസൂത്രണം ചെയ്ത വനിതാ ടീമിന്റെയും ഡയറക്ടറായി രാജാ റിസ്വാനെ നിയമിച്ചതായി പ്രഖ്യാപിച്ചു. പിന്നീട് ജൂലൈ 25 ന്, കേരള ബ്ലാസ്റ്റേഴ്സ് അവരുടെ വനിതാ ടീമിനെ ഔദ്യോഗികമായി ആരംഭിക്കുകയും 2022-23 കേരള വനിതാ ലീഗ് സീസണിൽ തങ്ങളുടെ പങ്കാളിത്തം പ്രഖ്യാപിക്കുകയും ചെയ്തു. ദീർഘകാല കരാറിലാണ് ഷെരീഫ് ഖാനെ ടീമിന്റെ ആദ്യ പരിശീലകനായി നിയമിച്ചത്.
സ്കിന്റിലേറ്റിങ് സ്കോട്ടോമ
പത്തൊൻപതാം നൂറ്റാണ്ടിലെ വൈദ്യനായ ഹ്യൂബർട്ട് എയ്റി (1838–1903) ആദ്യമായി വിവരിച്ച ഒരു സാധാരണ വിഷ്വൽ ഓറയാണ് സ്കിന്റിലേറ്റിംഗ് സ്കോട്ടോമ. ഇത് മൈഗ്രെയ്ൻ തലവേദനയ്ക്ക് മുമ്പായി ഉണ്ടാകാറുണ്ട്, അതേസമയം അസെഫാൽജിക്കലായും (തലവേദന ഇല്ലാതെ) ഇത് സംഭവിക്കാം. ഇത് പലപ്പോഴും ഐബോൾ അല്ലെങ്കിൽ കണ്ണ് സോക്കറ്റിൽ നിന്ന് ഉത്ഭവിക്കുന്ന റെറ്റിനൽ മൈഗ്രെയ്നുമായി ആശയക്കുഴപ്പത്തിലാകുന്നു.
അടയാളങ്ങളും ലക്ഷണങ്ങളും
ലഘുചിത്രം| ബൈലാറ്ററൽ ആർക്ക് ഉള്ള ഒരു സ്കോട്ടോമയുടെ കലാകാരന്റെ ചിത്രീകരണം. നിരവധി വ്യതിയാനങ്ങൾ ഉണ്ടെങ്കിലും, വിഷ്വൽ ഫീൽഡിന് സമീപത്തോ മധ്യത്തിലോ മിന്നുന്ന പ്രകാശത്തിന്റെ ഒരു സ്ഥലമായാണ് സ്കോട്ടോമ സാധാരണയായി ആരംഭിക്കുന്നത്. ഇത് സാധാരണയായി രണ്ട് കണ്ണുകളെയും ബാധിക്കുന്നു. ബാധിത പ്രദേശം ആദ്യം മിന്നുന്നു. ഇത് പിന്നീട് പ്രാരംഭ സ്ഥാനത്ത് നിന്ന് ക്രമേണ പുറത്തേക്ക് വികസിക്കുന്നു. ഫിസിയോളജിക്കൽ ബ്ലൈൻഡ് സ്പോട്ടിന് സമാനമായി, സ്കോട്ടോമയുടെ അതിർത്തികൾക്കപ്പുറത്ത് കാഴ്ച സാധാരണ നിലയിൽ തുടരുന്നു. ദൃശ്യ മണ്ഡലത്തിൻ്റെ പകുതിയോളം ഭാഗം പൂർണ്ണമായും ഉൾക്കൊള്ളുന്ന തരത്തിൽ സ്കോട്ടോമ പ്രദേശം വികസിച്ചേക്കാം, അല്ലെങ്കിൽ ഇത് ബൈലാറ്ററൽ ആകാം. അസെഫാൽജിക് മൈഗ്രെയ്നിൽ തലവേദന ഇല്ലാതെ ഒറ്റപ്പെട്ട ലക്ഷണമായി ഇത് സംഭവിക്കാം. ലഘുചിത്രം| ടീകോപ്സിയയിൽ, മൈഗ്രെയ്ൻ ബാധിതർ ഒരു സ്റ്റാർ കോട്ടയുടെ മതിലുകളുടെ ആകൃതിയിലുള്ള പാറ്റേണുകൾ കാണുന്നു. സ്കോട്ടോമ പ്രദേശം വികസിച്ച് കാഴ്ചയെ തടസ്സപ്പെടുത്തുന്ന ശോഭയുള്ള മിന്നുന്ന പ്രദേശം മാത്രമായിരിക്കും ചില ആളുകൾ കാണുന്നത്, മറ്റുള്ളവർ വിവിധ പാറ്റേണുകൾ കാണുന്നത് വിവരിക്കുന്നു. വെളുത്തതോ നിറമുള്ളതോ ആയ മിന്നുന്ന ലൈറ്റുകളുടെ ഒന്നോ അതിലധികമോ തിളങ്ങുന്ന കമാനങ്ങൾ പോലെ കാണുന്നതായി ചിലർ വിവരിക്കുന്നു.
കണ്ണുകളിലോ റെറ്റിന പോലുള്ള ഏതെങ്കിലും ഘടകങ്ങളിലോ ഉള്ള പ്രശ്നങ്ങൾ അല്ല തലച്ചോറിന്റെ പിൻഭാഗത്തുള്ള ഓക്സിപിറ്റൽ കോർട്ടക്സിന്റെ ഭാഗങ്ങളുടെ അസാധാരണമായ പ്രവർത്തനമാണ് ഈ കാഴ്ച പ്രശ്നത്തിന് കാരണമാകുന്നത്. റെറ്റിനൽ മൈഗ്രെയിനിൽ നിന്ന് വ്യത്യസ്തമായ ഒരു രോഗമാണിത്, ഇത് മോണോക്യുലാർ (ഒരു കണ്ണിനെ മാത്രം ബാധിക്കുന്നത്) ആണ്.
സ്കോട്ടോമ ഉള്ളപ്പോൾ വായിക്കാൻ പ്രശ്നമുണ്ടാകാം. അതുപോലെ വാഹനം ഓടിക്കുന്നത് പ്രയാസവും അപകടകരവുമാകാം. പെരിഫറൽ കാഴ്ചയിൽ നിന്ന് സ്കോട്ടോമ അപ്രത്യക്ഷമാകുന്നതിന് കുറച്ച് മിനിറ്റ് മുമ്പ് കേന്ദ്ര ദർശനം സാധാരണ നിിലയിലേക്ക് മടങ്ങാം.
എപ്പിസോഡുകൾക്കിടയിലെ ഇടവേള അറിയുന്നതിന് എപ്പിസോഡുകൾ സംഭവിക്കുന്ന തീയതികളുടെ ഒരു ഡയറിയും ഒപ്പം എപ്പിസോഡുകളിൽ ദൃശ്യമാകുന്ന അപാകതയുടെ ഒരു ചെറിയ രേഖാചിത്രവും ഡോക്ടറെ കാണിക്കുന്നതിന് നല്ലതാണ് സൂക്ഷിക്കാൻ കഴിയും.
കാരണങ്ങൾ
ഫ്രമിംഗാം ഹേർട്ട് സ്റ്റഡി, 1998-ൽ പ്രസിദ്ധീകരിച്ച, 30 നും 62 നും ഇടയിൽ പ്രായമുള്ള 5.070 ആളുകളിൽ നടത്തിയ സർവ്വേയിൽ ഗ്രൂപ്പിന്റെ 1.23% ൽ ആളുകളിൽ മറ്റ് ലക്ഷണങ്ങളില്ലാതെ സ്കിന്റിലേറ്റിങ് സ്കോട്ടോമ സംഭവിച്ചു എന്ന് കണ്ടെത്തി. ജീവിതാവസാന കാലത്ത് ആരംഭിച്ച സിന്റിലേറ്റിംഗ് സ്കോട്ടോമയും സ്ട്രോക്കും തമ്മിലുള്ള ബന്ധം പഠനത്തിൽ കണ്ടെത്തിയില്ല.
രോഗനിർണയം
ലക്ഷണങ്ങൾ സാധാരണയായി 5 മുതൽ 20 മിനിറ്റിനുള്ളിൽ ക്രമേണ പ്രത്യക്ഷപ്പെടുകയും സാധാരണയായി 60 മിനിറ്റുകൾ നീണ്ടുനിൽക്കുകയും ചെയ്യും, ഇത് ക്ലാസിക് മൈഗ്രെയ്നിൽ ഓറയോടുകൂടിയ തലവേദനയിലേക്ക് നയിക്കുന്നു, അല്ലെങ്കിൽ അസെഫാൽജിക് മൈഗ്രെയ്നിൽ ലക്ഷണങ്ങളില്ലാതെ പരിഹരിക്കുന്നു. സാധാരണഗതിയിൽ സ്കോട്ടോമ നിശ്ചിത സമയപരിധിക്കുള്ളിൽ സ്വമേധയാ പരിഹരിക്കുന്നു, തുടർന്ന് മറ്റ് ലക്ഷണങ്ങളൊന്നും അവശേഷിക്കുന്നില്ല, ചിലർ ക്ഷീണം, ഓക്കാനം, തലകറക്കം എന്നിവ സെക്വലേ ആയി റിപ്പോർട്ട് ചെയ്യുന്നു.
പദോൽപ്പത്തി
ബ്രിട്ടീഷ് വൈദ്യൻ ജോൺ ഫൊതർഗിൽ 18-ാം നൂറ്റാണ്ടിൽ ഈ അവസ്ഥയെ ഫോർട്ടിഫിക്കേഷൻ സ്പെക്ട്രം എന്ന് പേരിട്ടു വിശേഷിപ്പിച്ചു. ബ്രിട്ടീഷ് വൈദ്യനായ ഹ്യൂബർട്ട് എറി 1870 ഓടെ സ്കിന്റിലേറ്റിംഗ് സ്കോട്ടോമ എന്ന പദം ഉപയോഗിച്ചു. "തീപ്പൊരി" എന്നർഥം വരുന്ന ലാറ്റിൻ വാക്ക് സ്കിന്റില, "ഇരുട്ട്" എന്നർഥം വരുന്ന പുരാതന ഗ്രീക്ക് വാക്ക് സ്കോട്ടോസ് എന്നിവ ചേർന്നാണ് ആ വാക്കുണ്ടായത്. ഫ്ലിറ്ററിങ്ങ് സ്കോട്ടോമ, ഫോർട്ടിഫിക്കേഷൻ ഫിഗർ, ഫോർട്ടിഫിക്കേഷൻ ഓഫ് വൌബൻ, ഗ്യോമെട്രിക്കൽ സ്പെക്ട്രം, ഹെറിങ്ബോൺ, നോർമൻ ആർക്, ടൈചോപ്സിയ എന്നിവയാണ് ഈ അവസ്ഥയുടെ മറ്റ് പേരുകൾ.
പുറം കണ്ണികൾ
വർഗ്ഗം:വിഷ്വൽ പെർസെപ്ഷൻ വർഗ്ഗം:കാഴ്ച പ്രശ്നങ്ങളും അന്ധതയും
ഗ്രിഡ്ലി
ഗ്രിഡ്ലി അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിൽ, ബട്ട് കൌണ്ടി യിലുൾപ്പെട്ട ഒരു നഗരമാണ്. 2017 ൽ കണക്കുകൂട്ടിയതുപ്രകാരം ഈ നഗരത്തിലെ ആകെ ജനസംഖ്യ 6,704 ആയിരുന്നു. കാലിഫോർണിയ സംസ്ഥാന പാത 99 ഗ്രിഡ്ലി നഗരത്തിലൂടെ കടന്നു പോകുന്നതോടൊപ്പം ഇൻറർസ്റ്റേറ്റ് 5, കാലിഫോർണിയ സംസ്ഥാനപാത 70 എന്നിവ ഈ നഗരത്തിനു സമീപത്തുകൂടി കടന്നുപോകുന്നു.
ചരിത്രം
ഗ്രിഡ്ലി നഗരം അതിന്റെ സ്ഥാപകനും ആദ്യകാല ഭൂവുടമയുമായിരുന്ന ജോർജ്ജ് ഡബ്ല്യൂ ഗ്രിഡ്ലിയുടെ പേരിലാണ് അറിയപ്പെടുന്നത്. അഭിവൃദ്ധിപ്രാപിച്ച ഒരു ആടുമേയ്ക്കൽ ഫാമിൻറെ ഉടമയായിരുന്നു അദ്ദേഹം. ഗ്രിഡ്ലിയുടെ പടിഞ്ഞാറു ഭാഗത്തായി 960 ഏക്കർ (3.9 ചതുരശ്ര കിലോമീറ്റർ) വിസ്തൃതിയുള്ളതായിരുന്നു ഗ്രിഡ്ലിയുടെ കുടുംബവകയായ ഫാം. 1846-ൽ ഇലിനോയിസിൽ വെച്ച് ഹെലൻ ഓർക്കട്ട് എന്ന വനിതയെ അദ്ദേഹം വിവാഹം കഴിക്കുകയും 1855-ൽ കാലിഫോർണിയയിൽ അവർ അദ്ദേഹത്തോടൊപ്പം ജീവിതമാരംഭിക്കുകയും ചെയ്തു. ഗ്രിഡ്ലി ദമ്പതികൾക്ക് പത്ത് കുട്ടികളുണ്ടായിരുന്നു. 1881 മാർച്ച് 9-ന് ഗ്രിഡ്ലി അദ്ദേഹത്തിൻറ കുടുംബവക തോട്ടത്തിൽവച്ച് അന്തരിച്ചു. മിസ്സിസ് ഗ്രിഡ്ലി ഇരുപതു വർഷങ്ങൾക്കുശേഷം 1901 ഓഗസ്റ്റ് 1 നാണ് മരണമടഞ്ഞത്. ഗ്രിഡ്ലി കുടുംബത്തിലെ പിന്മുറക്കാർ ഇപ്പോഴും ഈ പ്രദേശത്തു വസിക്കുന്നു.
കാലിഫോർണിയയിൽ ഖനന സാദ്ധ്യതകൾ കുറഞ്ഞു വന്നതോടെ 1860 കളിൽ കാർഷികമേഖല കൂടുതൽ സുസ്ഥിരവും ആകർഷകവുമായ ബിസിനസ് ആയി മാറി. സെൻട്രൽ പസഫിക് റെയിൽറോഡ് ഒറിഗൺ മുതൽ ചിക്കോ വരെ 1865 ൽ റെയിൽവേ ട്രാക്കുകൾ സ്ഥാപിച്ചു. 1870 ൽ റെയിൽവേയുടെ ഗ്രിഡ്ലിയിലേക്കുള്ള പാത പൂർത്തിയാകുകയും അത് ഒരു പുതിയ സമൂഹത്തിന്റെ രൂപവത്കരണത്തിന് വിത്തു പാകുകയും ചെയ്തു. ഗ്രിഡ്ലി പ്രദേശത്തെ പ്രധാന ഉത്പന്നങ്ങൾ രോമവും ആടുകളും ആയിരുന്നു. ഇതിനെ പിന്തുടർന്ന് തോട്ടവിളകൾ, വയൽവിളകൾ, കന്നുകാലികൾ ഫാമുകൾ എന്നിവ താമസിയാതെ ആരംഭിക്കപ്പെട്ടു. 1896-ൽ “ലിബ്ബി, മക്നെയിൽ ആൻഡ് ലിബ്ബി” എന്ന പേരിൽ ഒരു കാനെറി സ്ഥാപിക്കപ്പെടുകയും ഇത് ലോകത്തിലെ ഏറ്റവും വലിയ പീച്ച് സംസ്കരണശാലയായി മാറുകയും ചെയ്തു. ഗ്രിഡ്ലിയിലെ ആദ്യത്തെ ഭവനവും വിപണനശാലയും L.C. സ്റ്റോൺ എന്നയാൾ സ്ഥാപിച്ചതാണ്. സ്റ്റോൺ ഒരു പോസ്റ്റ്മാസ്റ്റർ, ട്രെയിൻ ഡിപ്പോ - എക്സ്പ്രസ് ഏജന്റ്, വ്യാപാരി എന്നീ നിലകളിലും പ്രവർത്തിച്ചിരുന്നു. 1871 ൽ “വെൽസ് ഫാർഗോ ആൻഡ് കമ്പനി”  അതിന്റെ ഓഫീസ് ഗ്രിഡ്ലിയൽ തുറന്നതോടെ പടിപടിയായി മറ്റ് ബിസിനസ് സംരംഭകരും ഇവിടേയ്ക്കു പ്രവേശിച്ചു.
" വിളകൾ ഒരിക്കലും പരാജയപ്പെടാത്തയിടം" എന്ന കാലിഫോർണിയ ഇറിഗേറ്റഡ് ലാൻറ് കമ്പനിയുടെ പരസ്യ പ്രചാരണത്തിൻറെ പ്രതികരണമായി, 1906 നവംബറിൽ ലാറ്റർ-ഡേ സെയ്ന്റ്സ് എന്ന ക്രിസ്തുസഭയിലെ അംഗങ്ങൾ റെക്സ്ബർഗ്ഗ്, ഇഡാഹോ പ്രദേശങ്ങളിൽനിന്ന് ഗ്രിഡ്ലിയിലേയ്ക്ക് കുടിയേറാൻ ആരംഭിച്ചു. അടുത്ത വർഷം ഫെബ്രുവരിയോടെ സഭയുടെ ഗ്രിഡ്ലി ബ്രാഞ്ച് സംഘടിപ്പിക്കപ്പെടുകയും ഇഡാഹോ, നെവാഡ, ഉട്ടാ എന്നിവിടങ്ങളിൽനിന്നും മറ്റു സംസ്ഥാനങ്ങളിൽനിന്നുമായി കൂടുതൽ സഭാംഗങ്ങൾ ഗ്രിഡ്ലിയിലേയ്ക്കു ചേക്കേറുകയും ഒരു ചെറിയ കാർഷികമേഖലയായിരുന്ന ഗ്രിഡ്ലി, മോർമോൺ സന്യാസിമാരുടേതായ ഒരു സമൂഹമായി പരിവർത്തനം ചെയ്യപ്പെടുകയും ചെയ്തു.
1908 അവസാനത്തോടെ ഗ്രിഡ്ലി പ്രദേശത്ത് ഏകദേശം 500 എൽഡിഎസ് (ലാറ്റർ-ഡേ സെയ്ന്റ്സ്) സഭക്കാരായ താമസക്കാർ ഉണ്ടായിരുന്നു. 1912 ൽ സികാമോർ, വെർമോണ്ട് സ്ട്രീറ്റുകളുടെ പടിഞ്ഞാറൻ മൂലയിൽ ഈ സഭക്കാരുടെ ആദ്യത്തെ ചാപ്പൽ 1000 സീറ്റുകളോടെ നിർമ്മിക്കപ്പെട്ടു. അക്കാലത്ത് ഇത് സാൾട്ട് ലേക് സിറ്റിക്ക് പടിഞ്ഞാറായുള്ള ഏറ്റവും വലിയ എൽ.ഡി.എസ്. യോഗശാലയായിരുന്നു. 2017 ലെ കണക്കനുസരിച്ച് ഗ്രിഡ്ലി പ്രദേശത്ത് എൽ.ഡി.എസ്. സഭയിലെ 1500 അംഗങ്ങൾ താമസിക്കുന്നുണ്ട്. (നഗരത്തിലെ ജനസംഖ്യയുടെ ഏകദേശം നാലിലൊന്ന് ആളുകൾ)
1884, 1891 എന്നീ വർ‌ഷങ്ങളിലുണ്ടായ അഗ്നിബാധകൾ ഗ്രിഡ്ലിയിലെ യഥാർത്ഥ വ്യവസായ ജില്ലയെ നശിപ്പിച്ചിരുന്നു. 1900 ൽ ഇത് പുനസ്ഥാപിക്കപ്പെട്ടു. ചരിത്രപ്രാധാന്യമുള്ള നഗരകേന്ദ്രത്തിൻറെ കൂടുതൽ ഭാഗവും നിലനിൽക്കുന്നു. ഹാസെൽ തെരുവിലെ നൂറ്റാണ്ടുപഴക്കമുള്ള ഭവനനിരകൾ “സിൽക്ക് സ്റ്റോക്കിംഗ് റോ” എന്നറിയപ്പെടുന്നു. കാരണം സാമ്പത്തിക മാന്ദ്യകാലത്ത് പട്ടുകൊണ്ടുള്ള കാലുറകൾ വാങ്ങാൻ കഴിവുള്ളവരായ വനിതകൾ വസിച്ചിരുന്നത് ഹാസെൽ തെരുവിലെ ഈ വലിയ ഭവനങ്ങളിൽ വസിച്ചിരുന്നവർ മാത്രമായിരുന്നു. 1870 ൽ മാർട്ടിൻസ്ബർഗ്ഗിൽനിന്ന് തപാലോഫീസ് ഗ്രിഡ്ലിയിലേയ്ക്കു മാറ്റി സ്ഥാപിച്ചു.
ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 2.1 ചതുരശ്ര മൈലാണ് (5.4 ചതുരശ്ര കിലോമീറ്റർ) ഇതു മുഴുവനും കരഭൂമിയാണ്.
കാലാവസ്ഥ
കോപ്പെൻ കാലാവസ്ഥാ തരംതിരിക്കൽ സമ്പ്രദായമനുസരിച്ച് ഗ്രിഡ്ലിയിൽ ഇളം ചൂടുനിറഞ്ഞ-വേനൽ മെഡിറ്ററേനിയൻ കാലാവസ്ഥയാണ് അനുഭവപ്പെടാറുള്ളത്, കാലാവസ്ഥാ ഭൂപടങ്ങളിൽ ഇത് "Csa" എന്ന ചുരുക്കരൂപത്തിൽ രേഖപ്പെടുത്തിയിരിക്കുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
അയിരൂർ പുഴ
തെക്കൻ കേരളത്തിലെ ഏറ്റവും ചെറിയ നദിയാണ് അയിരൂർ നദി. ഇംഗ്ലീഷ്: Ayiroor river. 66 ചതുരശ്ര കിലോമീറ്റർ വിസ്തീർണ്ണം ഉള്ള ഈ നദിക്ക് ഏകദേശം 17 കിലോമീറ്റർ നീളമുണ്ട്, കൊല്ലം ജില്ലയിലെ വിലങ്ങരയിൽ നിന്ന് ഉത്ഭവിച്ച് തിരുവനന്തപുരം ജില്ലയിലൂടെ ഒഴുകുകയും എടവ നടയറ കായലിലേക്ക് പതിയ്ക്കുകയും ചെയ്യുന്നു
പുലമാരുതൻ
വേഷം
പൊലാരൻ തെയ്യത്തിന്റെ മുഖപ്പാള താരതമ്യേന ചെറുതാണ്. ഒരു ചുവന്ന നാട, പൊയ്മുഖത്തിനു തൊട്ടു താഴെ കെട്ടിയിരിക്കും. പൊലാരനും മേലെരിയിൽ ഇരിക്കാറുണ്ട്.കൂടാതെ ചില തറവാടുകളിൽ പൊട്ടൻ തെയ്യത്തിന്റെ കൂടെ ഉണ്ടായിരുന്ന,പുലയസ്ത്രീ വേഷം ധരിച്ച പാർവതീസങ്കല്പത്തിലുള്ള പുലച്ചാമുണ്ഡി തെയ്യവും കെട്ടിയാടാറുണ്ട്.
വർഗ്ഗം:തെയ്യങ്ങൾ
ചേറ്റുവട്ടി
കണ്ണൂർ ജില്ലയിലെ പടിയൂർ ഗ്രാമപഞ്ചായത്തിൽ കല്യാട് വില്ലേജിൽ ബ്ലാത്തൂരിനും മണ്ണേരിക്കും ഇടയിലുള്ള മലഞ്ചെരിവുകളാൽ സവിശേഷമായ 'ഭൂപ്രദേശം.
ഷെയർപോയിന്റ്
മൈക്രോസോഫ്റ്റ് നിർമ്മിച്ച ഒരു വെബ് ആപ്ലിക്കേഷൻ പ്ലാറ്റ്ഫോം ആണു ഷെയർപോയിന്റ്. 2001 ഇൽ ആണു ഇത് ആദ്യമായി പുറത്തിറങ്ങിയത്. സൗജന്യമായ ഈ അപ്ലിക്കേഷന്റെ പ്രീമിയം പതിപ്പ് ഉപയോഗിക്കാൻ പണം നൽകേണ്ടതുണ്ട്. ഷെയർപോയിന്റ് പ്രാഥമികമായി ഒരു ഡോക്യുമെന്റ് മാനേജ്‌മെന്റ് ആൻഡ് സ്റ്റോറേജ് സിസ്റ്റമായാണ് വിൽക്കുന്നത്, എന്നാൽ ഈ ഉൽപ്പന്നം കോൺഫിഗർ ചെയ്യാവുന്നതും ഓർഗനൈസേഷനുകൾക്ക് അതിനെ വ്യത്യസ്തമായ രീതിയിൽ ഉപയോഗപ്പെടുത്താവുന്നതാണ്.
മൈക്രോസോഫ്റ്റിന്റെ കണക്കനുസരിച്ച്, 2020 ഡിസംബർ വരെ ഷെയർപോയിന്റിന് 200 ദശലക്ഷം ഉപയോക്താക്കളുണ്ട്.
പതിപ്പുകൾ
വ്യത്യസ്ത പ്രവർത്തനങ്ങളുള്ള ഷെയർപോയിന്റിന്റെ വിവിധ പതിപ്പുകൾ ഉണ്ട്.
ഷെയർപോയിന്റ് സ്റ്റാൻഡേർഡ്
മൈക്രോസോഫ്റ്റ് ഷെയർപോയിന്റ് സ്റ്റാൻഡേർഡ് മൈക്രോസോഫ്റ്റ് ഷെയർപോയിന്റ് ഫൗണ്ടേഷൻ ചില പ്രധാന ഉൽപ്പന്ന മേഖലകളിൽ നിർമ്മിക്കുന്നു:
ഷെയർപോയിന്റ് സ്റ്റാൻഡേർഡ് ലൈസൻസിംഗിൽ ഒരു കാൽ(CAL-ക്ലയന്റ് ആക്സസ് ലൈസൻസ്) ഘടകവും സെർവർ ഫീസും ഉൾപ്പെടുന്നു. ഒരു ക്ലൗഡ് മോഡൽ വഴിയും ഷെയർപോയിന്റ് സ്റ്റാൻഡേർഡിന് ലൈസൻസ് ലഭിച്ചേക്കാം.
പ്രീ-കൺസെപ്ഷൻ ആൻഡ് പ്രീ-നേറ്റൽ ഡയഗ്നോസ്റ്റിക് ടെക്നിക്സ് ആക്റ്റ് 1994
പെൺ ഭ്രൂണഹത്യതടയാനും ഇന്ത്യയിലെ കുറഞ്ഞുകൊണ്ടിരിക്കുന്ന ലിംഗാനുപാതം സംരക്ഷിക്കാനും നടപ്പിലാക്കിയ നിയമമാണ് പ്രീ-കൺസെപ്ഷൻ ആൻഡ് പ്രീ-നേറ്റൽ ഡയഗ്നോസ്റ്റിക് ടെക്നിക്സ് (പി.എൻ.ഡി.ടി.) ആക്റ്റ്, 1994 അല്ലെങ്കിൽ ഭ്രൂണ പരിശോധനാ നിരോധന നിയമം. ഇന്ത്യൻ പാർലമെന്റ് പാസാക്കിയ ഈ നിയമം ജനനത്തിനു മുൻപ് നടത്തുന്ന ലിംഗനിർണ്ണയം നിരോധിക്കുന്നു.
പ്രീ-നേറ്റൽ ഡയഗ്നോസ്റ്റിക് ടെക്നിക്സ് (റെഗുലേഷൻ ആൻഡ് പ്രിവെൻഷൻ ഓഫ് മിസ്‌യൂസ്) ആക്റ്റ്, 1994 എന്നായിരുന്നു ഈ നിയമത്തിന്റെ ആദ്യ രൂപത്തിന്റെ പേര്. 2003-ലെ ഭേദഗതിക്കുശേഷമാണ് ഇപ്പോഴുള്ള പേരുലഭിച്ചത്.
ഇന്ത്യയിലെ പെൺ ഭ്രൂണഹത്യ
1990-കളുടെ ആദ്യ സമയത്ത് ഇന്ത്യയിൽ അൾട്രാസൗണ്ട് ഉപകരണങ്ങളുടെ ഉപയോഗം വ്യാപകമായപ്പോഴാണ് ഈ പ്രശ്നത്തിന്റെ ആരംഭം. ഇതിനു മുൻപ് കുടുംബങ്ങൾ ആൺകുട്ടി ഉണ്ടാകുന്നതുവരെ പ്രസവം തുടരുക എന്ന രീതിയായിരുന്നു ഉപയോഗിച്ചിരുന്നതെങ്കിൽ അൾട്രാസൗണ്ട് ഉപകരണങ്ങൾ വ്യാപകമായതോടെ പെൺ ഭ്രൂണങ്ങളെ ഇല്ലാതെയാക്കുന്ന രീതിയ്ക്ക് പ്രചാരം ലഭിച്ചു. ഇന്ത്യയിൽ ഡോക്ടർമാർ തന്നെ നടത്തുന്ന [[പെൺ ഭ്രൂണഹത്യ ഇന്ന് 1,000 കോടി രൂപ മൂല്യമുള്ള ഒരു വ്യവസായമാണ്. സ്ത്രീകൾക്കെതിരായ വേർതിരിവും ആൺ കുട്ടികളോടുള്ള താല്പര്യവും ഈ വ്യവസായത്തിന് ഊർജ്ജം പകരുന്നു. പത്തുവർഷം കൂടുമ്പോൾ നടക്കുന്ന സെൻസസിൽ 6 വയസ്സിൽ താഴെയുള്ള കുട്ടികളുടെ ലിംഗാനുപാതം 1981-ൽ 100 പെൺകുട്ടികൾക്ക് 104 ആൺകുട്ടികളെന്നായിരുന്നുവെങ്കിൽ 1991-ൽ ഇത് 105.8 ആൺകുട്ടികൾ എന്ന നിലയിലേയ്ക്കും 2001-ൽ 107.8 ആൺകുട്ടികൾ എന്ന നിലയിലേയ്ക്കും 2011-ൽ 109.4 എന്ന നിലയിലേയ്ക്കുമെത്തി. പഞ്ചാബ്, ഹരിയാന എന്നീ സംസ്ഥാനങ്ങളിൽ ഈ അനുപാതം ഇതിലും മോശമാണ് (2001-ലെ സെൻസസ് അനുസരിച്ച് യഥാക്രമം 126.1, 122.0).
സ്ഥാപന നിയന്ത്രണം
ജനനത്തിനു മുൻപായി ലിംഗനിർണ്ണയം നടത്തുന്നതും ഇതിനു സഹായിക്കുന്നതും ഈ നിയമമനുസരിച്ച് കുറ്റകരമാണ്. രജിസ്റ്റർ ചെയ്യാത്തയിടങ്ങളിൽ ലിംഗനിർണ്ണയം നടത്തുന്നതും നിയമത്തിൽ നിർണ്ണയിച്ചിട്ടില്ലാത്ത ഘട്ടങ്ങളിൽ ലിംഗനിർണ്ണയം നടത്തുന്നതും ഇതിനായി അൾട്രാസൗണ്ട് യന്ത്രങ്ങളോ മറ്റ് സംവിധാനങ്ങളോ വിൽക്കുകയോ, വിതരണം നടത്തുകയോ, വാടകയ്ക്ക് കൊടുക്കുകയോ ചെയ്യുന്നതും കുറ്റകരമാണ്. നിയമത്തിലെ പ്രധാന വ്യവസ്ഥകൾ.
ജനിതക കൺസിലിംഗ് സെന്റർ, ജനിതക ക്ലിനിൿ ,ജനിതക ലബോറട്ടറികൾ മുതലായ സ്ഥാപനങ്ങൾക്ക് ഈ നിയമം നിയന്ത്രണങ്ങൾ വെയ്ക്കുന്നുണ്ട്. ഭ്രൂണ പരിശോധന നിരോധന നിയമപ്രകാരം ഈ നിയമത്തിനു കീഴിൽ രജിസ്ടർ ചെയ്ത മേൽപറഞ്ഞ കണക്കെ ഉള്ള സ്ഥാപനങ്ങൾക്കു മാത്രമേ ഭ്രൂണ പരിശോധന നടത്തുവാനുള്ള അധികാരം ഉള്ളു. ഏതൊരു ഗൈനക്കോളജിസ്റ്റോ ശിശുരോഗ വിദഗ്ദ്ധരോ മെഡിക്കൽ പ്രാക്റ്റിഷ്നരൊ നേരിട്ടോ മറ്റേതെങ്കിലും ആളുകൾ മുഖാന്തരമോ ഈ നിയമത്തിനു കീഴിൽ രജിസ്റ്റർ ചെയ്യാത്ത സ്ഥാപനങ്ങളിൽ ഭ്രൂണ പരിശോധനയോ ഗർഭസ്ഥ ശിശുവിന്റെ പരിശോധനയോ നടത്താൻ പാടുള്ളതല്ല.
2003-ലെ ഭേദഗതി
പ്രീ-നേറ്റൽ ഡയഗ്നോസ്റ്റിക് ടെക്നിക്സ് (റെഗുലേഷൻ ആൻഡ് പ്രിവെൻഷൻ ഓഫ് മിസ്‌യൂസ്) ആക്റ്റ്, 1994 (പി.എൻ.ഡി.റ്റി.) 2003-ൽ ഭേദഗതി ചെയ്ത് പ്രീ-കൺസെപ്ഷൻ ആൻഡ് പ്രീ-നേറ്റൽ ഡയഗ്നോസ്റ്റിക് ടെക്നിക്സ് (പ്രൊഹിബിഷൻ ഓഫ് സെക്സ് സെലക്ഷൻ) ആക്റ്റ് (പി.സി.പി.എൻ.ഡി.ടി ആക്റ്റ്) എന്ന് ഭേദഗതി ചെയ്തു. ലിംഗനിർണ്ണയത്തിനുപയോഗിക്കുന്ന മാർഗ്ഗങ്ങൾക്കുമേലുള്ള നിയന്ത്രണം മെച്ചപ്പെടുത്തുക എന്നതായിരുന്നു ഉദ്ദേശം.
പുറത്തേയ്ക്കുള്ള കണ്ണികൾ
വർഗ്ഗം:ഇന്ത്യയിലെ നിയമങ്ങൾ വർഗ്ഗം:സ്ത്രീകളെ സംബന്ധിച്ച വിഷയങ്ങൾ
ഇന്റർനെറ്റ് റേഡിയോ
ഇന്റർനെറ്റ് വഴി പ്രക്ഷേപണം ചെയ്യുന്ന ഡിജിറ്റൽ ഓഡിയോ സേവനമാണ് ഇന്റർനെറ്റ് റേഡിയോ (വെബ് റേഡിയോ, നെറ്റ് റേഡിയോ, സ്ട്രീമിംഗ് റേഡിയോ, ഇ-റേഡിയോ, ഐപി റേഡിയോ, ഓൺലൈൻ റേഡിയോ). വയർ‌ലെസ് മാർഗങ്ങളിലൂടെ വിശാലമായി പ്രക്ഷേപണം ചെയ്യാത്തതിനാൽ ഇൻറർ‌നെറ്റിലെ ബ്രോഡ്കാസ്റ്റിംഗിനെ സാധാരണയായി വെബ്കാസ്റ്റിംഗ് എന്ന് വിളിക്കുന്നു. ഒന്നുകിൽ ഇത് ഇൻറർനെറ്റിലൂടെ പ്രവർത്തിക്കുന്ന ഒരു സ്റ്റാൻഡ്-എലോൺ ഉപകരണമായി അല്ലെങ്കിൽ ഒരു കമ്പ്യൂട്ടറിലൂടെ പ്രവർത്തിക്കുന്ന ഒരു സോഫ്‍റ്റ് വെയറായി ഉപയോഗിക്കാം.
സംഭാഷണ രൂപത്തിലൂടെ സന്ദേശങ്ങൾ ആശയവിനിമയം നടത്താനും എളുപ്പത്തിൽ പ്രചരിപ്പിക്കാനും ഇന്റർനെറ്റ് റേഡിയോ സാധാരണയായി ഉപയോഗിക്കുന്നു. വെളിപ്പെടുത്തിയ ഉറവിടം വഴി സ്വിച്ച് പാക്കറ്റ് നെറ്റ്‌വർക്കിലേക്ക് (ഇന്റർനെറ്റ്) കണക്റ്റുചെയ്‌തിരിക്കുന്ന വയർലെസ് കമ്മ്യൂണിക്കേഷൻ നെറ്റ്‌വർക്ക് വഴിയാണ് ഇത് വിതരണം ചെയ്യുന്നത്.
ഇൻറർനെറ്റ് റേഡിയോയിൽ സ്ട്രീമിംഗ് മീഡിയ ഉൾപ്പെടുന്നു, പരമ്പരാഗത ബ്രോഡ്കാസ്റ്റ് മീഡിയ പോലെ താൽക്കാലികമായി നിർത്താനോ വീണ്ടും പ്ലേ ചെയ്യാനോ കഴിയാത്ത നിരന്തരമായ ഓഡിയോ സ്ട്രീം ശ്രോതാക്കളെ അവതരിപ്പിക്കുന്നു. ഇക്കാര്യത്തിൽ, ഇത് ഓൺ-ഡിമാൻഡ് ഫയൽ സേവനത്തിൽ നിന്ന് വ്യത്യസ്തമാണ്.ഇന്റർനെറ്റ് റേഡിയോ പോഡ്കാസ്റ്റിംഗിൽ നിന്ന് വ്യത്യസ്തമാണ്, അതിൽ സ്ട്രീമിംഗിനേക്കാൾ കൂടുതൽ ഡൗൺലോഡ് ഉൾപ്പെടുന്നു.
പരമ്പരാഗത പ്രക്ഷേപണ റേഡിയോ സ്റ്റേഷനുകളിൽ ലഭ്യമായ എല്ലാ ഫോർമാറ്റുകളും ഇന്റർനെറ്റ് റേഡിയോയും ഉൾക്കൊള്ളുന്നു. വാർത്തകൾ, കായികം, സംസാരം, വിവിധ തരം സംഗീതങ്ങൾ എന്നിവ വാഗ്ദാനം ചെയ്യുന്നുണ്ട് ഇന്റർനെറ്റ് റേഡിയോകൾ. പല ഇൻറർനെറ്റ് റേഡിയോ സേവനങ്ങളും പരമ്പരാഗത (ടെറസ്ട്രിയൽ) റേഡിയോ സ്റ്റേഷനുമായോ റേഡിയോ നെറ്റ്‌വർക്കുമായോ ബന്ധപ്പെട്ടിരിക്കുന്നു. എന്നിരുന്നാലും കുറഞ്ഞ തോതിലുള്ള തയ്യാറെടുപ്പുകളും നിലവിലുള്ള ചെലവും സ്വതന്ത്ര ഇന്റർനെറ്റ് മാത്രമുള്ള റേഡിയോ സ്റ്റേഷനുകളുടെ ഗണ്യമായ വർദ്ധനവ് നടക്കുന്നുണ്ട്.
ആദ്യത്തെ ഇൻറർനെറ്റ് റേഡിയോ സേവനം 1993 ലാണ് ആരംഭിച്ചത്. 2017 ലെ കണക്കനുസരിച്ച് ലോകത്തിലെ ഏറ്റവും ജനപ്രിയ ഇന്റർനെറ്റ് റേഡിയോ പ്ലാറ്റ്‌ഫോമുകളിലും ആപ്ലിക്കേഷനുകളിലും ട്യൂൺ ഇൻ റേഡിയോ, ഐഹിയർ റേഡിയോ, സിറിയസ് എക്സ്എം എന്നിവ ഉൾപ്പെടുന്നു.
ഇന്റർനെറ്റ് റേഡിയോ സാങ്കേതികവിദ്യ
അനുയോജ്യമായ ഇന്റർനെറ്റ് കണക്ഷൻ ഉപയോഗിച്ച് ഇൻറർനെറ്റ് റേഡിയോ സേവനങ്ങൾ സാധാരണയായി ലോകത്തെവിടെ നിന്നും ആക്‌സസ് ചെയ്യാൻ കഴിയും; ഉദാഹരണത്തിന്, യൂറോപ്പിൽ നിന്നും അമേരിക്കയിൽ നിന്നും ഒരു ഓസ്‌ട്രേലിയൻ സ്റ്റേഷൻ കേൾക്കാൻ ഒരാൾക്ക് കഴിയും. ഇത് ഇന്റർനെറ്റ് റേഡിയോയെ പ്രത്യേകിച്ചും പ്രവാസി ശ്രോതാക്കൾക്കിടയിൽ അനുയോജ്യമാക്കുകയും ജനപ്രിയമാക്കുകയും ചെയ്തു.എന്നിരുന്നാലും, ട്യൂൺ ഇൻ റേഡിയോ, എന്റർകോം, പണ്ടോറ റേഡിയോ, ഐഹിയർ റേഡിയോ, സിറ്റാഡൽ ബ്രോഡ്കാസ്റ്റിംഗ് (വാർത്ത / സംസാരം, സ്‌പോർട്‌സ് സ്റ്റേഷനുകൾ ഒഴികെ), അമേരിക്കൻ ഐക്യനാടുകളിലെ ക്രിസാലിസ് എന്നിവ സംഗീത ലൈസൻസിംഗ് കാരണം രാജ്യത്ത് കേൾക്കുന്നത് നിയന്ത്രിക്കുന്നു.
പ്രത്യേക താൽപ്പര്യമുള്ള ശ്രോതാക്കൾക്ക് ഇന്റർനെറ്റ് റേഡിയോ അനുയോജ്യമാണ്. പരമ്പരാഗത റേഡിയോയിൽ സാധാരണയായി പ്രതിനിധീകരിക്കാത്തതും വിവിധ സ്റ്റേഷനുകളിൽ നിന്നും തരങ്ങളിൽ നിന്നും തിരഞ്ഞെടുക്കാൻ ഉപയോക്താക്കളെ അനുവദിക്കുന്നുണ്ട് ഇന്റർനെറ്റ് റേഡിയോകൾ.